title: Valentin Vološinov

text: Vološinoville kieli kuului kulttuurin ytimeen. Idealistisen kulttuurifilosofian vastapainoksi hän käytti kuitenkin sanaa ideologia. Ideologiaa ei voi erottaa yhteisöllisestä ja historiallisesta kontekstista. Hän kritisoi Ferdinand de Saussuren aloittamaa kielitieteen perinnettä, jossa kieltä tarkasteltiin ensisijaisesti muusta maailmasta irrallisena kielijärjestelmänä. Vološinov ymmärsi kielen pikemminkin toimintana, käytännöllisenä tietoisuutena ja konkreettisena maailmassa olemisena. Kielen keskukseksi tuli puhunta, joka on sosiaalista eikä yksilöllistä kielijärjestelmän realisointia kuten Saussurella. Toisaalta hän kritikoi Vosslerilaista idealistista kielitiedettä.


title: Valentin Vološinov

text: Vološinovin tunnetuimmat teokset ovat "Freidizm" (1927) ja "Marksizm i filosofija jazyka" (1929).


title: Valentin Vološinov

text: Vološinov kuoli vuonna 1936 eli 40-vuotiaana tuberkuloosiin.


title: Koivikko (Kerava)

text: Koivikko on asuinalue, joka kuuluu eteläiseen Keravaan, ja sijaitsee Savion kaupunginosassa. Koivikossa on lähes pelkästään omakoti- ja paritaloja. Alue on vehreää ja sisältää suuria rakentamattomia metsäalueita. Koivikossa on urheilualue, jossa on talvella luistelujää ja jääkiekkokenttä. Kesällä alueella voi pelata tennistä ja muita hiekkakentällä pelattavia pelejä.


title: Lyonin kirkolliskokous

text: Lyonin kirkolliskokous on kahden Lyonissa kokoontuneen katolisen kirkon tunnustaman ekumeenisen kirkolliskokouksen nimenä:


title: Alikerava

text: Alikerava (myös Ali-Kerava, ruots. "Ytterkervo") on pääosin teollisuusalueesta koostuva Keravan 9. kaupunginosa. Se sijaitsee Keravan Keskustan kaupunginosasta kaakkoon. Alikeravaan kuuluu Jaakkolan asuinalue. Alikeravalla asui 246 ihmistä (31.12.2014, pois lukien tiheästi asuttu Jaakkola).


title: Alikerava

text: Alikerava rajoittuu etelässä Vantaan rajaan, lännessä junanrataan (aluetta palvelee Savion asema), pohjoisessa Keravantiehen ja idässä Lahden moottoritiehen (vt 4).


title: Alikerava

text: Historiallisesti Alikerava on ollut toinen Keravan kylistä Ylikeravan ohella ja tarkoittanut koko Keravan eteläosaa suunnilleen nykyisen Sompio–Ahjo-linjan alapuolella, johon kuuluivat myös Korso ja Myras vuoteen 1954 asti, jolloin ne liitettiin Helsingin maalaiskuntaan. Vuoden 1702 kartassa Ali-Keravan verotettavina taloina on lueteltu Jäspilä, Täckerman (eli Hakala), Ollila, Jurfwalla (Jurvala), Jackilla (Jaakkola), Mikkola ja Mürkrog (Myras).


title: Catalanin luku

text: Kombinatoriikassa Catalanin luvut on joukko luonnollisia lukuja, jotka esiintyvät monenlaisissa laskentaongelmissa, jotka käsittelevät usein rekursiivisesti määriteltyjä objekteja. Luvut ovat nimetty belgialaisen matemaatikon Eugène Charles Catalanin mukaan.


title: Catalanin luku

text: n:s Catalanin luku lasketaan binomikertoimilla seuraavasti:


title: Catalanin luku

text: Ensimmäiset Catalanin luvut ovat (n arvoilla 0, 1, 2..):


title: Catalanin luku

text: 1, 1, 2, 5, 14, 42, 132, 429, 1430, 4862, 16796, 58786, 208012, 742900, 2674440, 9694845, 35357670, 129644790, 477638700, 1767263190, 6564120420, 24466267020, 91482563640, 343059613650, 1289904147324, 4861946401452, …


title: James Beckford

text: James Beckford (s. 9. tammikuuta 1975 Saint Mary, Jamaika) on jamaikalainen pituushyppääjä.


title: James Beckford

text: Beckfordin saavutuksiin kuuluu neljä arvokisojen hopeamitalia: MM-kisoista 1995, olympialaisista 1996, MM-kisoista 2003 sekä halli-MM-kisoista 2004.


title: James Beckford

text: Beckford omistaa Jamaikan ennätykset sekä pituushypyssä (862) että kolmiloikassa (17.92).


title: Carpentarianlahti

text: Carpentarianlahti () on Australian pohjoisosassa sijaitseva suurikokoinen lahti, joka rajoittuu pohjoisessa Arafuranmereen ja idässä Cape Yorkin niemimaahan. Lahden pinta-ala on noin 111 890 km² ja sen suurin syvyys on noin 70 metriä. Lahteen laskee yli 20 jokea ja niillä on laaja suisto. Lahdessa sijaitsee 22 saaren muodostama saariryhmä, Wellesleyn saaret.


title: Carpentarianlahti

text: Ensimmäisen tutkimusmatkan Carpentarianlahden teki Willem Jansz vuonna 1605 Hollannin Itä-Intian kauppakomppanian toimesta. Hänen miehistönsä joutui taistelemaan vihamielisiä alkuasukkaita vastaah ja he palasivat Uuden Guinean rannikolle ja havaitsematta Torresinsalmea. Hollannin Itä-Intian kauppakomppania lähetti hollantilaisen löytöretkeilijä Jan Carstensz toiselle tutkimusmatkalle vuonna 1623 jolloin hän saapui sinne uudestaan ja nimesi lahden.


title: Carpentarianlahti

text: Geologisella mittapuulla Carpentarianlahti on iältään nuori – se oli kuivaa maata vielä viimeisimmän jääkauden aikoihin.


title: Carpentarianlahti

text: Alueet lahden ympärillä ovat tasaisia ja alavia. Ilmasto on kuuma ja kostea ja vuodessa on kaksi vuodenaikaa. Kuivakausi kestää huhtikuusta marraskuuhun ja sille ovat tyypillisiä kaakosta tulevat kuivat tuulet. Sadekausi on joulukuusta maaliskuuhun, jolloin tulee suurin osa vuotuisista sateista. Tänä aikana monet alavat alueet tulvivat lahden rannoilla.


title: Carpentarianlahti

text: Vyörypilvet () voivat olla yli kilometrin korkeita ja tuhat kilometriä pitkiä, jolloin ne ulottuvat yli koko horisontin. Sopivissa oloissa näitä esiintyy harvinaisena myös muualla maailmassa mutta Carpentarianlahdella ne ovat melko yleisiä.


title: Mark Edusei

text: Mark Edusei (s. 29. syyskuuta 1976, Kumasi, Ashanti, Ghana) on ghanalainen jalkapalloilija, joka edustaa Italian korkeimmalla sarjatasolla, Serie A:ssa pelaavaa Cataniaa. Catanian ohella myös UC Sampdoria omistaa osan hänen pelaajaoikeuksistaan. Edusein pelipaikka on keskikenttäpelaaja.


title: Hannu Kaakko

text: Hannu Kaakko (12. toukokuuta 1951 Oulu – 13. marraskuuta 2006 Oulu) oli suomalainen taidemaalari. Kaakko teki maalauksia, muotokuvia, kollaaseja sekä myös veistoksia tiffanytekniikalla. Lisäksi hän toimi opettajana ja näyttelykuraattorina.


title: Hannu Kaakko

text: Kaakko valmistui luokanopettajaksi Oulun yliopistosta vuonna 1977. Hänen teoksiaan on useissa julkisissa kokoelmissa Suomessa ja Leverkusenissa Saksassa.


title: Lonesome Crow

text: Lonesome Crow on saksalaisen hardrock -yhtye Scorpionsin vuonna 1972 julkaistu debyyttialbumi. Albumi on yhtyeen ainoa, jolla kitaraa soittaa Michael Schenker. Levy nousi julkaisuaikanaan esille yhtyeen kotimaassa Saksassa, vaikkei menestynyt hyvin. Albumi eroaa huomattavasti musiikillisesti myöhemmistä tunnetummista ja menestyneemmistä Scorpionsin albumeista. Lonesome Crow edustaa myöhemmistä yhtyeen levyistä poiketen kokeellista krautrock-genreä ja sillä on vaikutteita muun muassa progressiivisesta rockista.


title: Lonesome Crow

text: Albumin kappale ”Action” on pääpiirteissään hard rockia, mutta kappaleesta löytyy kokeellisen musiikin Krautrockin piirteitä. Kappale on merkitty yhtyeen yhdessä tekemäksi.


title: Gionatha Spinesi

text: Gionatha Spinesi (s. 9. maaliskuuta 1978 Pisa, Toscana, Italia) on italialainen jalkapalloilija, joka edustaa Serie A:ssa pelaavaa Cataniaa. 185 senttimetriä pitkän Spinesin pelipaikka on hyökkääjä.


title: Gionatha Spinesi

text: Spinesi aloitti uransa synnyinkaupunkinsa seurassa, Pisassa. Marraskuussa 1995 hän siirtyi milanolaiseen suurseuraan, Internazionaleen, muttei päässyt tekemään debyyttiään seuran ykkösjoukkueessa. Tammikuussa 1997 Inter myi hänet sarjatasoa alemmas Serie B:n Castel di Sangroon. Vaikka pikkuseurassa vietetyt kaksi kautta eivät menneet Spinesiltä erityisen hyvin, kiinnostui Serie A -seura Bari hänestä, ja hän siirtyi Bariin kesäkuussa 1998. Barin riveissä Spinesi vietti kuusi kautta ja teki myös pääsarjadebyyttinsä "Gallettin" paidassa. Spinesi jätti seuran helmikuussa 2004, kun seurajohto ei päässyt yhteisymmärrykseen hänen sopimuksensa jatkamisesta. Uudeksi seuraukseen hän valitsi Serie B:n nousijajoukkueen, Arezzon, jolle hän teki ensimmäisen kautensa aikana 22 maalia ja voitti niillä sarjan maalikuninkuuden. Kaudeksi 2005/2006 Spinesi seurasi Arezzon valmentajaa Pasquale Marinoa nykyiseen seuraansa Cataniaan. Spinesin kausi oli vielä edellistäkin parempi, hän oli 23 maalillaan avainpelaajia Catanian noustessa Serie A:han.


title: Puotinkylän Valtti

text: Puotinkylän Voimistelu- ja Urheiluseura Valtti on helsinkiläinen vuonna 1946 perustettu urheiluseura. Sen suosituin laji on jalkapallo, jossa lisenssipelaajia on noin 1000. Seuran tavoitteena on tarjota itähelsinkiläisille lapsille ja nuorille mahdollisuus harrastaa liikuntaa ja oppia jalkapalloa. Valtin muita lajeja ovat salibandy, kuntoilu sekä veteraanitoiminta.


title: Puotinkylän Valtti

text: Ensimmäinen Valtin jalkapallojoukkue aloitti syksyllä 1946. 70-luvulla Valtti pelasi parhaimmillaan II divisioonassa. Seuran kotiotteluissa Vartiokylän kentällä oli parhaimmillaan lähes 2000 katsojaa.


title: Puotinkylän Valtti

text: Naisten jalkapallo alkoi Valtissa 1976. Jo 1979 Valtin naiset karsivat itsensä SM-sarjaan. 1980 joukkue saavutti SM-pronssia, 1981 SM-hopeaa ja lopulta 1982 SM-kultaa. 1983 Valtti uusi SM-kultansa ja seuran pelaaja Hanna-Mari Sarlin valittiin vuoden naisjalkapalloilijaksi. Joukkuetta valmensi Tony Nyberg.


title: Puotinkylän Valtti

text: Tällä hetkellä Valtilla on joukkueita kaikissa poikien ja tyttöjen ikä-luokissa 6-vuotiaista I-junioreista A-junioreihin asti. Seuraan kuuluu myös aktiivisia ikämiesjoukkueita. Vuonna 2008 60-vuotiaiden joukkue pääsi juhlimaan Suomen mestaruutta.


title: Puotinkylän Valtti

text: Kaudella 2019 Valtin edustusjoukkue pelaa Uudenmaan piirin Kolmosessa.


title: Puotinkylän Valtti

text: Seuran lajivalikoima ja historia on seuraava: hiihto- ja yleisurheilu vuodesta 1947, jalkapallo vuodesta 1947, naisten toiminta (voimistelu, jumpat) vuodesta 1947, voimanosto vuodesta 1960, salibandy 1990-luvun alusta, veteraanit omana jaostona vuodesta 2001 sekä kuntoilu lajijaostona vuodesta 2001.


title: Ludvík Svoboda

text: Ludvík Svoboda (25. marraskuuta 1895 Hroznatín, Määri – 20. syyskuuta 1979 Praha, Tšekkoslovakia) oli Tšekkoslovakian presidentti vuosina 1968–1975. Armeijaurallaan hän kohosi kenraaliksi vuonna 1945.


title: Ludvík Svoboda

text:
Ludvík Svoboda pakeni Itävalta-Unkarin armeijasta ensimmäisen maailmansodan aikana itärintamalta ja liittyi Venäjällä Tšekkoslovakkilegioonaan.
Svoboda otti osaa Zborovon- ja Bakmachin taisteluihin. Palattuaan Siperiasta kotiin hän työskenteli isänsä yrityksessä, ennen kuin aloitti sotilasuransa Tšekkoslovakian armeijassa.


title: Ludvík Svoboda

text: Svoboda opetti 1930-luvun alkupuolella sotilasakatemiassa. Natsi-Saksan vuoden 1939 Tšekkoslovakian miehityksen jälkeen Svobodasta tuli maanalaisen "Obrana národa" -järjestön jäsen ja hän solmi suhteet Neuvostoliiton tiedusteluun. Hän pakeni kesäkuussa 1939 Puolaan perustamaan tšekkoslovakialaisen sotilasyksikön saksalaisia vastaan Krakovassa, mutta Neuvostoliiton miehitettyä Itä-Puolan hän jäi vangiksi. Saksan hyökättyä Neuvostoliittoon Svoboda toimi tšekkoslovakialaisten joukkojen komentajana itärintamalla. Yksikkö taisteli ensimmäisen kerran saksalaisia vastaan maaliskuussa 1943. Svoboda nautti Klement Gottwaldin pakolaishallituksen luottamusta ja hänestä tuli armeijan kenraali elokuussa 1945.


title: Ludvík Svoboda

text: Puna-armeija ja Ludvík Svobodan komentaman ensimmäisen tšekkoslovakialaisen armeijakunnan osastot vapauttivat suuren osan Tšekkoslovakiaa. Sodan jälkeisissä vuoden 1946 vaaleissa Tšekkoslovakian kommunistipuolue sai 38 prosentin kannatuksen ja puolue sai pääministeriyden lisäksi 8 paikkaa Tšekkoslovakian hallituksen 26 ministerin paikasta. Puolueen asema oli vahva, sillä se kontrolloi sekä poliisivoimia että armeijaa ja sillä oli useita avainministeripaikkoja, Svoboda oli puolustusministeri. Kommunistit menettivät kuitenkin nopeasti kannatustaan, sillä talouspolitiikka ei miellyttänyt monia työläisiä ja maataloudessa he pyrkivät kollektivisointiin. Lisäksi maa ajautui kriisiin talvella 1947-1948 demokraattisten puolueiden protestoidessa kommunistien laittomuuksia heidän puhdistaessaan turvallisuuskoneistoa ei-kommunistisista aineksista, hallituksen demokraattiset voimat erosivat. Kommunistit valmistelivat vallankaappausta, joka sujui lopulta verettömästi.


title: Ludvík Svoboda

text: Maan ollessa ilman hallitusta Svoboda komensi armeijan kommunistiset yksiköt täyteen hälytysvalmiuteen ja vastaavasti ei-kommunistiset yksiköt parakkeihin. Kommunisteja tukevat aseistetut työläiset ja kansanmiliisi kokoontuivat kaduilla. Suuressa mielenosoituksessa vaadittiin kommunisteille hallituksen muodostamistehtävää. Svoboda sanoi "Armeija ei tule marssimaan kansaa vastaan". Neuvostoliiton asevoimien sekaantumista ja sisällissotaa pelkäävä presidentti Edvard Beneš taipui painostuksen edessä. Pian hän erosi ja kommunistien valta oli täydellinen. Kommunistien vallan taannut Svoboda liittyi nyt puolueeseen.


title: Ludvík Svoboda

text: Svoboda jatkoi puolustusministerinä, armeija-arvoltaan hän oli kenraali. Vuonna 1950 Tshekkoslovakiassa alkoi stalinististen puhdistusten uusi aalto. Svoboda pakotettiin eroamaan näistä tehtävistä 25. huhtikuuta 1950, jonka jälkeen hän toimi Tšekkoslovakian hallituksen varapääministerinä. Siitä tehtävästä hänet erotettiin 1951. Vuonna 1952 Svoboda vangittiin ja vapautettiin vasta Nikita Hruštšovin kaudella. Svoboda toimi tällöin Klement Gottwaldin sotilasakatemian johtajana.


title: Ludvík Svoboda

text: Svoboda valittiin Tšekkoslovakian presidentiksi 30. maaliskuuta 1968 kommunistipuolueen pääsihteeri Alexander Dubčekin suosituksesta. Svoboda oli hyväksymässä Prahan kevään uudistuksia Varsovan liiton miehitykseen 20. elokuuta 1968 saakka. Svobodan toiminnan ansiosta Dubček ja muut kommunistipuolueen jäsenet myös vapautuivat Neuvostoliiton vangittua heidät miehityksen aikana elokuun lopulla. Varsovan liiton joukot jäivät Tshekkoslovakiaan ja kommunistipuolue puolue puhdistettiin pian uudistusmielisistä. Svoboda seurasi passiivisena kansalaisvapauksien tukehduttamista niin kutsutun "normalisoinnin" aikana. Moskovalle uskolliset kovan linjan kommunistit pakottivat lopulta hänetkin eroamaan. Syyksi ilmoitettiin terveydelliset syyt.


title: Ludvík Svoboda

text: Svoboda on palkittu Jugoslavian kansan sankarin arvonimellä 1946, marraskuussa 1965 Neuvostoliiton sankarin arvonimellä ja Tšekkoslovakian sankarin arvonimellä 1970 ja 1975 ja Leninin rauhanpalkinnolla 1970.


title: Koivistonkylä (Tampere)

text: Koivistonkylä (puhekielessä "Koikkari") on Tampereen eteläinen kaupunginosa, joka rajoittuu pohjoisessa Nekalaan, lännessä Rautaharkkoon, etelässä lähinnä Taatalaan ja idässä Veisuun. Koivistonkylän lempinimi on Koikkari, ja sieltä ovat kotoisin monet tamperelaiset jääkiekkoilijat, muun muassa Raimo Helminen.


title: Koivistonkylä (Tampere)

text: Koivistonkylä on nimetty Messukylän henkikirjakylään kuuluneen Koiviston torpan mukaan. Torppari Aukusti Koivisto lunasti tilan itsenäiseksi 1920-luvulla. Samaan aikaan alueelta alkoi vilkas rakentaminen ja 1940-luvun puoliväliin mennessä sieltä oli lohkottu jo noin 400 tonttia. Koivistonkylä siirtyi Tampereen kaupunkiin Messukylän kuntaliitoksessa vuoden 1947 alussa.


title: Koivistonkylä (Tampere)

text: 1960-luvulla Koivistonkylä rajautui suuriin metsiin ja Lempääläntien varressa Sulkavuoreen. Vuoren päällä oli jatkosodan aikana sijainnut Tampereen ilmatorjuntapatteriston ilmatorjuntapatteri, ja sen betoniperustoja on edelleen jäljellä. Sähkölinjaa pitkin kulki talvisin latu, jota myöten saattoi hiihtää nykyisen Hervannan kaupunginosan keskellä sijaitsevan Ahvenisjärven hiihtomajalle. Siitä johti latu edelleen pitkälle Valkeakosken suuntaan Taivalpirtin majalle.


title: Koivistonkylä (Tampere)

text: Kuljun moottoritien rakentamisen yhteydessä 1960-luvun puolivälissä osa Sulkavuoresta leikattiin vanhan Lempääläntien liittämiseksi Koivistontiehen. Jäljelle jäänyt kuusikkorinne Taatalan puolella hävitettiin 1977 valmistuneen Osuusliike Voiman Eka-Marketin, nykyisen Prisman tieltä. Koivistonkylän Eka-Market oli Suomen ensimmäinen varsinainen automarketti. Samaan rakennukseen tuli myös Suomen ensimmäinen itsepalvelu-Alko.


title: Koivistonkylä (Tampere)

text: Koivistonkylässä sijaitsi Länsilinjat Oy:n vuonna 1947 valmistunut autohalli, joka jäi tyhjilleen yrityksen muuttaessa uusiin tiloihin Sarankulman kaupunginosaan vuonna 1984. Vanha autohalli purettiin 1990-luvun lopulla.


title: Koivistonkylä (Tampere)

text: Koivistonkylällä on myös oma harrastejääkiekkoseura nimeltä Koivistonkylän Chiefs.


title: Koivistonkylä

text: Koivistonkylä tarkoittaa seuraavia maantieteellisiä kohteita:


title: Tselada

text: Tselada eli tšelada, tšeladapaviaani tai etiopianpaviaani ("Theropithecus gelada") on sukunsa ainoa laji. Se on kehityshistorialtaan sukua makakeille, vaikka muistuttaakin elintavoiltaan ja ulkonäöltään enemmän paviaaneja ja joskus luetaankin niihin. Tselada on vuoristoeläin, jota tavataan 2 000–4 000 metrin korkeudessa kallioilla, niityillä ja pensastoissa laajalla alueella Tanajärven ympäristössä Etiopiassa. Tseladat voivat muodostaa jopa 400 yksilön laumoja.


title: Tselada

text: Tselada-uroksen pituus on 60–75 cm, hännän pituus 45–50 cm ja paino jopa 25 kg. Naaras on vain puolet uroksen koosta. Turkki muodostaa uroksilla ylävartaloon pitkän harjan. Kasvoja ympäröi poskiparta, ja sieraimet avautuvat ylöspäin. Lajilla on kaulassa ja rinnassa paljas punainen ihoalue, jota ympäröivät helmimäiset ihoturvotukset. Näitä muodostumia on naaralla lisäksi sukuelinten läheisyydessä. Tselada voi "siirtää" nahan yläleukansa kohdalta, jolloin hampaat paljastuvat.


title: Tselada

text: Tseladat käyttävät ravintonaan paviaaneista poiketen pieniä kasvinosia, pääasiassa siemeniä, juuria, lehtiä ja pieniä hedelmiä. Niiden leuat ovat lyhentyneet ja pienentyneet, ja poskihampaat ovat muotoutuneet jauhamaan siemeniä.


title: Giuseppe Gibilisco

text: Giuseppe Gibilisco (s. 5. tammikuuta 1979 Syrakusa) on italialainen seiväshyppääjä.


title: Giuseppe Gibilisco

text: Gibilisco sai pronssia nuorten MM-kilpailuissa Annecyssa 1998 tuloksella 520. Sydneyn olympialaisissa 2000 hän sijoittui kymmenenneksi. Seuraavana vuonna hän sai hopeaa Välimeren kisoissa ja pronssia alle 23-vuotiaiden EM-kilpailuissa Amsterdamissa. Münchenin EM-kilpailuissa 2002 hän oli kymmenes ja Birminghamin MM-hallikisoissa 2003 kahdeksas.


title: Giuseppe Gibilisco

text: Gibilisco voitti seiväshypyn maailmanmestaruuden 2003 Pariisissa omalla ja Italian ennätyksellä 590. Seuraavana vuonna hän oli kuudes Budapestin MM-hallikisoissa ja sai pronssia Ateenan olympialaisissa tuloksella 585. Vuonna 2005 hän voitti Euroopan cupin seiväskilpailun ja sijoittui viidenneksi Helsingin MM-kilpailuissa. hän oli kolmas. Göteborgin EM-kilpailuissa 2006 hän sijoittui seitsemänneksi.


title: Giuseppe Gibilisco

text: Gibilisco sai heinäkuussa 2007 kahden vuoden kilpailukiellon yhteyksistään italialaislääkäri Carlo Santuccioneen ja kielletyn aineen käytöstä tai käytön yrityksestä. Syyskuussa 2007 Italian yleisurheiluliiton valituslautakunta vapautti Gibiliscon, mutta lokakuussa 2007 Italian olympiakomitea vahvisti Gibiliscon kilpailukiellon. Heinäkuussa 2007 Gibilisco ilmoitti lopettavansa uransa dopingsyytösten vuoksi. Toukokuussa 2008 urheilun kansainvälinen välitystuomioistuin (CAS) kuitenkin kumosi Gibiliscon kilpailukiellon, ja hän on sittemmin jatkanut uraansa. Berliinin MM-kilpailuissa 2009 hän sijoittui seitsemänneksi. Dohan sisäratojen MM-kilpailuissa 2010 hän karsiutui loppukilpailusta. Samana vuonna Barcelonan EM-kilpailuissa hän sijoittui neljänneksi samalla tuloksella 575 cm kuin kolmanneksi sijoittunut Przemysław Czerwiński. Pariisin sisäratojen EM-kilpailuissa 2011 hän karsiutui jäätyään ilman tulosta.


title: Giuseppe Gibilisco

text: Gibilisco on myös voittanut useita Italian mestaruuksia.


title: L’Arena

text: L’Arena on Veronan kaupungin ja maakunnan paikallinen jokapäiväinen sanomalehti. Se on ilmestynyt vuodesta 1866. Sitä julkaisee La Società Athesis S.p.A. Levikki on noin 50.000.


title: Lappeenrannan Pallo

text: Lappeenrannan Pallo (LaPa) on vuonna 1945 perustettu lappeenrantalainen urheiluseura. Aluksi seurassa pelattiin ainoastaan jääpalloa, mutta vuonna 1954 mukaan tuli myös jalkapallo. Jääkiekko tuli seuran lajivalikoimaan mukaan vuonna 1960, minkä lisäksi seurassa on pelattu myös kaukalopalloa.


title: Lappeenrannan Pallo

text: Jalkapallossa seura pelasi vuosina 1958, 1961 ja 1965–1972 kymmenen kautta Suomen toiseksi korkeimmalla sarjatasolla (nykyinen Ykkönen). Suomen cupissa LaPa ylsi loppuotteluun vuonna 1964, jolloin Reipas oli parempi maalein 1–0. Seura yhdisti miesten edustusjoukkuetoiminnan Lauritsalan Työväen Palloilijoiden kanssa vuonna 1992 muodostaakseen FC Lappeenrannan, joka tunnettiin myöhemmin nimellä Rakuunat. LaPan naisten joukkue pelasi SM-sarjassa kaudet 1986–1987.


title: Lappeenrannan Pallo

text: Kaukalopallossa seura voitti Suomen-mestaruuden kauden 1975–1976 päätteeksi, ja tästä vuoden päästä se saavutti SM-pronssia. Lisäksi seura on ollut jääpallossa mitaleilla. Näin tapahtui ensimmäisen kerran vuonna 1966. Vuonna 1977 Veiterä sai kuitenkin LaPan paikan pääsarjassa.


title: Lappeenrannan Pallo

text:
Nykyisin LaPan nimeä kantaa vuonna 2002 perustettu jalkapallon erikoisseura FC LaPa.
Fc LaPan miesten edustusjoukkue pelaa Suomen seitsämänneksi korkeimmalla sarjatasolla kutosessa, mutta aloittaa kauden 2017 sarjatasoa korkeammalla vitosessa. Kauden 2017 päätteeksi FC LaPan miehet nousivat miesten neloseen. FC LaPan miehet nousivat peräkkäisinä vuosina ensin miesten kutosesta vitoseen ja seuraavana vuotena miesten vitosesta, miesten neloseen.


title: 20 suosikkia – Kaikki rakkauteni

text:
Kaikki rakkauteni on "20 suosikkia" -sarjassa vuonna 2002 julkaistu kokoelma-albumi, jolla on The Beatles -yhtyeen kappaleiden suomennoksia.
CD-levy 5050466-1426-2-7 (Warner Music Finland, 2002)


title: Paris-Geschütz

text: Paris-Geschütz eli Kaiser-Wilhelm-Geschütz ( eli "Keisari Vilhelm -tykki") oli saksalainen suurtykki, jolla tulitettiin Pariisia ensimmäisessä maailmansodassa maalis–elokuussa 1918.


title: Paris-Geschütz

text: Sen suunnitteli Krupp-yhtiö, tarkoituksenaan luoda tykki pommittamaan Pariisia saksalaisten linjojen takaa. Ampumaetäisyys oli 120 km, joten tarvittiin järeitä ja erikoisia ratkaisuja; esimerkiksi putken pituus on 176 kaliiperinmittaa (37 metriä). Kanuunan nimellinen kaliiperi oli 210 mm, mutta ammusten halkaisija vaihteli 210 mm:stä 230 mm:iin ja ne oli ammuttava oikeassa järjestyksessä pienimmästä suurimpaan, koska tykin putki kului nopeasti johtuen suuresta lähtönopeudesta. Yksi putki kesti noin 65 laukausta, ja niitä valmistettiin seitsemän.


title: Paris-Geschütz

text: Ajoainelataus painoi 150 kg, ja ammus nousi stratosfääriin saakka, saavuttaen suurimmillaan 40 km korkeuden ennen putoamistaan maahan. Tuli ei ollut kuitenkaan erityisen tehokasta, koska ammuksessa oli vain 15 kg räjähdysainetta ja paksu metallikuori, joka tuotti isoja sirpaleita.


title: Paris-Geschütz

text: Tykki asennettiin 380 mm rautatietykin alustalle ja sitä käytti 80 keisarillisen laivaston merimiestä vara-amiraali Roggen alaisuudessa, koska ase oli kehitetty Bayern-luokan taistelulaivan tykkiin perustuvan 38 cm SK L/45 "Max" -rautatietykin pohjalta.


title: Paris-Geschütz

text: Tykillä ammuttiin sodan aikana saksalaisten lähteiden mukaan 367 laukausta, ranskalaisten mukaan 320 laukausta, joista 183 putosi Pariisiin. 256 ihmistä kuoli ja 620 haavoittui tykin tulesta.


title: Liivi (vaate)

text: Liivi on edestä napitettu hihaton vaate tai umpinainen pujoliivi.


title: Liivi (vaate)

text: Lähinnä työasuina on olemassa myös kalastajan-, reportterin-, erä-, heijastin- ja taktisia liivejä.


title: Liivi (vaate)

text: Ennen vanhaan liivit olivat yleisempiä. Miehet käyttivät niitä toiseen maailmansotaan asti yleisesti puvun kanssa. Frakkiin ja smokkiin kuuluvat niin ikään liivit; frakin kanssa on käytössä erityinen frakkiliivi ja smokingin kanssa vyöliivi. Liivin nappiin oli kiinnitetty taskukellon ketju, ja itse kello oli liivin taskussa.


title: Sukukypsyys

text: Sukukypsyys on eliön kehityksessä saavutettu vaihe, jolloin se pystyy lisääntymään. Ihmiset saavuttavat sukukypsyyden murrosiässä.


title: Sukukypsyys

text: Useimmat monisoluiset eliöt eivät ole syntyessään (tai itäessään) sukukypsiä, ja riippuen lajista, sukukypsyyden saavuttamiseen voi kulua aikaa päiviä, viikkoja tai vuosia.


title: Sukukypsyys

text: Sukukypsyyteen liittyy sukusolujen tuoton alkaminen ja eliön fenotyypissä voi tapahtua suuriakin muutoksia. Sukukypsyyden saavuttamisen aikoihin eliölajin eri sukupuolet voivat muuttua enemmän toisistaan eroaviksi.


title: Sukukypsyys

text: Eliön saavutettua sukukypsyyden siitä voi myöhemmin tulla taas lisääntymiskyvytön. Joissain tapauksissa sukukypsyyden saavuttanut eliö voi vaihtaa sukupuoltaan tai se voi olla hermafrodiitti eli kaksineuvoinen.


title: Ympäristöjohtaminen

text: Ympäristöjohtaminen on liikkeenjohdon ala, joka keskittyy ympäristönsuojelun ja yritystoiminnan leikkauspisteisiin.


title: Ympäristöjohtaminen

text: Ympäristöjohtamisen synty ajoittuu 1960-luvun lopulle ympäristöherätyksen aikaan. Aluksi ympäristöjohtaminen oli vastahakoista mukautumista kiristyvään lainsäädäntöön. Vasta 1980-luvun puolestavälistä lähtien yritykset alkoivat itse korostaa toimintansa ympäristönäkökulmaa. Tähän vaikutti sekä kasvava paine kuluttajien ja julkisen vallan suunnasta että kestävän kehityksen käsitteen syntyminen. Yritykset saattoivat ainakin jollain tasolla yhdistää kestävän kehityksen normaaliin taloudelliseen toimintaan, kun taas aikaisempi puhe nollakasvusta oli yrityksille liian radikaalia. Nykyään yritysten ympäristöstrategiat ovat jo entistä enemmän sidoksissa yritysten liiketoimintastrategioihin. Yritykset ovat myös ottaneet käyttöön ympäristöjärjestelmiä, kuten ISO 14001 tai vaativamman Euroopan unionin asetukseen perustuva EMAS-järjestelmän.


title: Ympäristöjohtaminen

text: 1990-luvun alkupuolella kehitettiin ympäristöjärjestelmät ympäristöjohtamisen työkaluiksi. Ensimmäinen standardi oli englantilainen BS 7750, jonka ensimmäinen versio julkaistiin vuonna 1992. Ensimmäiset toimipaikat Suomessa sertifioitiin BS 7750:n mukaan vuonna 1994. Myöhemmin kansainvälinen ISO 14001 -standardi korvasi BS 7750:n Suomessa. Vuonna 1993 julkistettiin EU:n asetukseen perustuva EMAS-järjestelmä.


title: Ympäristöjohtaminen

text: Kansalliset ja Euroopan laajuiset ympäristöjärjestelmät edistivät kansainvälisen standardin luomista. Kansainvälinen ISO 14001 -standardi julkistettiin vuonna 1996 ja siitä tuli nopeasti suosituin järjestelmä kaikkialla maailmassa.Standardin uusin painos on vuodelta 2015. Suomen Standardisoimisliitto SFS on vahvistanut standardin ISO 14001 kansalliseksi standardiksi SFS-EN ISO 14001 ja julkaissut sen suomeksi.


title: Giuseppe Favalli

text: Giuseppe Favalli (s. 8. tammikuuta 1972 Orzinuovi, Italia) on italialainen jalkapalloilija, joka edustaa Italian Serie A'ssa pelaavaa AC Milania. Hän on pelipaikaltaan vasen pakki.


title: Giuseppe Favalli

text: Favalli aloitti uransa vuonna 1988 Serie B'ssä pelaavassa Cremonesessa. Vuoden 1992 kesällä Lazio hankki italialaispuolustajan itselleen. Lazion kapteenina toimineesta Favallista tuli nopeasti fanien suosikki. Kesällä 2004 298 Laziossa pelatun ottelun jälkeen Favalli siirtyi Interiin.


title: Giuseppe Favalli

text: Vuonna 2006 Favalli siirtyi ilmaisella siirrolla nykyiseen joukkueeseensa AC Milaniin, jonka kanssa teki 30. kesäkuuta 2008 asti ulottuvan sopimuksen.


title: Christer Gardell

text: Christer Gardell (s. 1960) on ruotsalainen liikemies. Gardell perusti pääomasijoitusyhtiö Cevian Capitalin vuonna 2002 ja on toiminut yhtiön johtavana osakkaana siitä lähtien. Vuosina 1996–2002 hän oli AB Custoksen pääjohtaja. Gardell on työskennellyt aikaisemmin Nordic Capitalissa ja McKinsey & Companyssa. Hän on myös Metso-konsernin hallituksen jäsen ja Skandian hallituksen puheenjohtaja. Gardell asuu Tukholmassa.


title: Anjala

text:
Anjala tarkoittaa seuraavia:
Aihepiiriin liittyvät myös seuraavat:


title: Kirk Muller

text: Kirk Christopher Muller (s. 8. helmikuuta 1966 Kingston, Ontario, Kanada) on entinen jääkiekon ammattipelaaja. Hyökkääjä Kirk Muller pelasi NHL:ssä 19 kautta vuosina 1984–2003. Muller toimi Carolina Hurricanesin päävalmentajana kevääseen 2014.


title: Kirk Muller

text: Hänen seurojaan NHL:ssä olivat New Jersey Devils, Montreal Canadiens, New York Islanders, Toronto Maple Leafs, Florida Panthers ja Dallas Stars.


title: Dave Poulin

text: Dave James Poulin (s. 17. joulukuuta 1958 Timmins, Ontario, Kanada) on entinen jääkiekkoilija. Keskushyökkääjä Poulin pelasi National Hockey Leaguessa 13 kautta, kaudesta kauteen , seuroinaan Philadelphia Flyers, Boston Bruins ja Washington Capitals. 724:ssä NHL:n runkosarjaottelussaan hän teki 205 maalia ja antoi 325 maalisyöttöä.


title: Dave Poulin

text: Ennen NHL-uraa hän pelasi vuosina 1978–1982 Notre Damen yliopiston yliopistojoukkueessa ja kaudella 1982–1983 Rögle BK:ssa Ruotsissa.


title: Isokylä (Salo)

text: Isokylä on Salon pieni kaupunginosa joka sijaitsee valtatien 1 ja kantatien 52 risteyksessä. Alueella sijaitsee ainoastaan huoltoasema. Vieressä sijaitsevat asumukset kuuluvat jo Isokylän kyläalueeseen.


title: Isokylä (Salo)

text: Alue on ollut aikoinaan Kupilan ja Ruoksmäen peltoa ja se rakennettiin samaan aikaan, kun valtatie 1 valmistui.


title: Stéphane Guivarc’h

text: Stéphane Guivarc'h (s. 6. syyskuuta 1970 Concarneau) on ranskalainen jalkapalloilija, joka oli voittamassa Ranskan maajoukkueen mukana maailmanmestaruutta vuoden 1998 MM-kisoissa. Hän pelasi MM-kisoissa kuudessa Ranskan seitsemästä ottelusta mutta ei onnistunut kertaakaan maalinteossa vaikka oli kisoihin tullessaan kaksinkertainen Ranskan liigan maalikuningas.


title: Stéphane Guivarc’h

text: Vuonna 1989 alkaneella ammattilaisurallaan Guivarc'h edusti Stade Brestoisia, Auxerrea, Rennesia, Newcastlea, Rangersia ja En Avant Guingampia.


title: Hellboy

text: Hellboy on kuvitteellinen supersankari Dark Horse Comicsin julkaisemassa sarjakuvassa Hellboy. Hellboyn loi Mike Mignola. Hän esiintyi ensimmäistä kertaa julkaisussa San Diego Comic-Con Comics #2 vuonna 1993. Guillermo del Toro on ohjannut Hellboysta kaksi elokuvaa: Hellboy (2004) ja (2008).


title: Hellboy

text: Hellboy on olento jonka Grigori Rasputin toi Maahan Toisen maailmansodan viimeisinä hetkinä. Hellboy todisti, että ei ole paholainen vaan pieni paholaisen kaltainen olento jolla oli punainen nahka, sarvet, häntä ja valtava kivinen oikea käsi. Hänet nimesi professori Trevor Bruttenholm.


title: Hellboy

text: Hellboyn kasvatti Yhdysvaltain armeija sekä Paranormaalin Tutkimuksen ja Puolustuksen Toimisto (P.T.P.T.), englanniksi Bureau for Paranormal Research and Defense (BPRD), Yhdysvaltain agentiksi joka taistelee okkulttisia uhkia vastaan.


title: Hellboy

text: Aikuisena Hellboysta tuli PTPT:n tärkeimpiä agentteja muutaman ihmisen ja teko-ihmisen kanssa. Hänen toverinsa olivat Kate Gorrigan, kansanperinteen professori New Yorkin yliopistosta, Abe Sapien, kalamainen humanoidi, Liz Sherman, pyrokineettinen nuori nainen ja Roger valtava homonculus.


title: Hellboy

text: Hellboylla, kuten muillakin supersankareilla, on vastustajinaan joukkio erilaisia superroistoja ja konnia. Näistä merkittävämpiä ovat:


title: Uskelan Isokylä

text: Isokylä on kylä Salossa Uskelanjoen varressa Salon keskustasta hiukan Pertteliin päin. Sen alue ympäröi Salon Isokylän kaupunginosaa. Kylää halkovat moottoritie E18 ja kantatie 52. Alueella sijaitsee myös moottoritien E18 Isokylän tunneli, jonka pituus on 450 metriä. Isokylän alue rajoittuu entisiin Halikon ja Kuusjoen kunnanrajoihin sekä Uskelanjokeen. Isokylässä Munamäellä sijaitsee myös televisiomasto, jonka korkeus on 120 metriä maanpinnasta ja se lähettää maanpäällisiä digitv-lähetyksiä.


title: Uskelan Isokylä

text: Isokylä on yksi Uskelan pitäjän vanhoista kylistä ja se on aiemmin kuulunut Uskelan kuntaan, joka vuonna 1967 liitettiin Salon kaupunkiin.


title: Uskelan Isokylä

text: Isokylässä sijaitsi vielä 1800-luvulla Uskelan seurakunnan vanha emäkirkko, joka jouduttiin purkamaan vuonna 1825 Uskelanjoen maanvyörymän jälkeen koska osa kirkon alla olevasta maasta oli poissa.. Jäljellä on osa hautausmaata sekä vuonna 1749 valmistunut tapuli.


title: Uskelan Isokylä

text: Vuonna 1935 lohkaistiin osa kylästä ja liitettiin silloiseen Salon kauppalaan.


title: Uskelan Isokylä

text: Vuonna 1937 tapahtui siihenastinen suurin auto-onnettomuus Suomessa kun kuorma-auto syöksyi emäkirkon rotkoon ja 8 ihmistä kuoli.


title: Kutteri (elintarviketeollisuus)

text: Kutteri on nimitys elintarviketeollisuudessa makkaran valmistukseen käytetylle laitteelle, jossa liharaaka-aine ja muut ainekset hienonnetaan ja sekoitetaan varsinaiseksi makkaramassaksi ennen kypsennystä.


title: Rikhard III (näytelmä)

text: Rikhard III ("The Tragedy of King Richard the Third") on William Shakespearen historiallinen näytelmä Englannin viimeisestä York-sukuisesta kuninkaasta Rikhard III:sta. Se on yksi Shakespearen varhaisimmista näytelmistä ja kirjoitettu mahdollisesti vuonna 1591. Se on tavallaan jatko-osa vielä varhaisemmalle "Henrik VI:lle".


title: Rikhard III (näytelmä)

text: Näytelmässä Rikhard kuvataan pahana tyrannina, joka ontuu, jonka toinen käsi on toista lyhyempi ja jolla on kaiken huipuksi kyttyräselkä, mutta tämä kuvaus perustuu Thomas Moren kirjaan "The History of Richard III", joka taas on kirjoitettu Elyn piispa John Mortonin muistelmien perusteella. Piispa Morton taas oli yksi Rikhardin pahimmista vihamiehistä. Toisaalta Shakespeare ei edes pyrkinyt minkäänlaiseen historialliseen tarkkuuteen, vaan luomaan draamallisesti vaikuttavan hahmon.


title: Rikhard III (näytelmä)

text: Näytelmän Rikhard III on älykäs ja taitava manipuloimaan. Hän tiedostaa itse pahuutensa ja puolustelee sitä ruumiinsa epämuodostumilla, mikä tuodaan esiin heti näytelmän avausmonologissa. Pohjattomasta pahuudestaan huolimatta hahmoa on pidetty jopa sympaattisena – Rikhard III kykenee manipuloimaan myös yleisön.


title: Rikhard III (näytelmä)

text: Näytelmä alkaa juuri, kun ruusujen sota on kääntynyt Yorkien voitoksi ja Lancaster-suvun häviöksi. Yorkien vanhin poika Edvard IV on noussut valtaan, mutta hänen avioliittonsa leskirouva Elisabet Greyn kanssa ei miellytä kaikkia, varsinkaan hänen veljiään Rikhardia ja Clarencea. Ensimmäisessä kohtauksessa Rikhard pitää maailmankuulun yksinpuhelunsa: ”"Now is the winter of our discontent..."”, jossa hän kertoo ryhtyvänsä toteuttamaan unelmaansa päästäkseen Englannin valtaistuimelle.


title: Rikhard III (näytelmä)

text: Rikhard aloittaa taistelunsa kohti valtaistuinta ja värvää puolelleen muun muassa serkkunsa Buckinghamin herttuan, toimittaa veljensä Clarencen vankilaan, tapattaa nuoret veljenpoikansa (Towerin prinssit) ja loppujen lopuksi myös omat tukijatkin saavat kyytiä. Loppujen lopuksi Onnetar kääntyykin Rikhardia vastaan ja Ranskassa hänen vastustajansa valmistautuvat vallankumoukseen, Rikhardin on valmistauduttava sotaan ja loppujen lopuksi jopa Rikhardin vanha äiti Yorkin herttuatar kääntyy omaa poikaansa vastaan. "Ratsu, ratsu, valtakuntani hevosesta!" (Rikhard III)


title: Rikhard III (näytelmä)

text: "Verta sinä latkit, oman veresi saat maasta nuolla!" (Yorkin herttuatar)


title: Rikhard III (näytelmä)

text: "Hyvästi huonon onnen kuningatar; sure sinä täällä vaan, minä palaan Ranskaan teidän murheillenne nauramaan." (Vanha kuningatar Margareeta)


title: Rikhard III (näytelmä)

text: "Kerro, piru, missä ovat lapseni?!" (Kuningatar Elisabet)


title: Mälkiän sulku

text: Mälkiä on Saimaan kanavan sulku Lappeenrannassa. Putouskorkeus on 12,4 metriä. Se on Saimaan kanavan korkein sulku. Mälkiä on Saimaalta Suomenlahden suuntaan kuljettaessa ensimmäinen sulku, seuraava on Mustola. Sulun liikkuvat pollarit ovat sulun itäpuolella.


title: Mälkiän sulku

text: Mälkiän sulun lähellä on vanha kanava museoituna, puisto ja muistopatsas. Pysäköintialueella on tiedotteita kanavasta ja sen historiasta.


title: Mälkiän sulku

text: Mälkiän sulun lähettyvillä kulkee valtatie 6 Mälkiän kanavasillalla noin 25 metrin korkeudella veden pinnasta.


title: Isoveli (yhtye)

text: Isoveli on helsinkiläis-tamperelainen pop rock -yhtye, joka perustettiin vuonna 2011. Yhtyeeseen kuuluvat Antti Westman, Ville Moilanen, Jesse Valo, Eero Alasuutari ja Samuli Jokinen. Sama kokoonpano tunnettiin vuosina 2004-2011 nimellä Brightboy. Se julkaisi kaksi englanninkielistä studioalbumia.


title: Isoveli (yhtye)

text: Vuonna 2011 yhtye vaihtoi nimekseen Isoveli ja alkoi tehdä suomenkielistä musiikkia. Samalla bändi päivitti tyyliään brittihenkisestä popista ska-vaikutteita sisältävään, rytmiseen pop rockiin. Isovelin rikkaaseen äänikuvaan mahtuu muun muassa torvisoittimia.


title: Isoveli (yhtye)

text: Yhtye julkaisi syksyllä 2011 esikoissinglen Tanssi tai kuole, joka päätyi useaksi kuukaudeksi YleX:n soittolistalle. Kappale on kerännyt yli 83 000 klikkausta Youtubessa. Loppuvuodesta 2011 yhtye julkaisi singlenä myös kappaleen Koti-ikävä ei minnekään.


title: Isoveli (yhtye)

text: Isovelin suomenkielinen esikoisalbumi 2012 julkaistiin 7. maaliskuuta 2012. Levyn yhteydessä julkaistiin kolmas single Aika olla valveilla, josta tehtiin myös musiikkivideo.


title: Isoveli (yhtye)

text: Jo brightboyn ensimmäiset demot saivat osakseen huomiota. Yhtyeen The Dead City Songs valittiin Soundin kuukauden demoksi ja yksi sen raidoista Yeah Yeah No No YleX:n tehobiisiksi.


title: Isoveli (yhtye)

text: Helsinki Music Company julkaisi tammikuussa 2006 brightboyn ensisinglen nimeltä 1989. Se keräsi hyvät arviot ja pysytteli YleX:n soittolistalla kuukausia. Kappale viihtyi myös Radio X3M:n, Uudella Kissin Radio Rogmon soittolistoilla.


title: Isoveli (yhtye)

text: "Love for the Streets" -albumi julkaistiin kesäkuussa 2006. Sen seuraaja In the Shadow of Trance Formers ilmestyi vuonna 2007.


title: Isoveli (yhtye)

text:
Vuonna 2011 yhtye vaihtoi nimekseen Isoveli ja alkoi tehdä suomenkielistä musiikkia.
2012-esikoisalbumi julkaistiin 7. maaliskuuta 2012 Exogenic Music Groupin kautta. Debyyttilevy sai hyviä arvioita ja sen singlet saivat mukavasti radiosoittoa.


title: Torpvikin lentotukikohta

text: Torpvikin lentotukikohta oli ensimmäisen maailmansodan aikana Venäjän Itämeren laivaston 2. ilmailuprikaatin 4. Ilmailudivisioonan Granbodan lentoasemaan liittyvä lentoveneiden lentotukikohta, laskusilta.


title: Saltvikin lentotukikohta

text: Saltvikin lentotukikohta oli ensimmäisen maailmansodan aikana Venäjän Itämeren laivaston 2. ilmailuprikaatin 4. Ilmailudivisioonan Granbodan lentoasemaan liittyvä lentoveneiden lentotukikohta, laskusilta.


title: Jungfrusundin lentoasema

text: Jungfrusundin lentoasema oli Venäjän Itämeren laivaston 2. ilmailuprikaatin 4. lentodivisioonan toinen lentoasema Turun Vähä-Heikkilän lentoaseman lisäksi. Lentoasemilla oli lentotukikohtinaan Jurmon, Lappohjan sekä Mäntyluodon laskusillat lentoveneilleen.


title: Jungfrusundin lentoasema

text: Jungfrusundin lentoasema sijaitsi Dragsfjärdin Söderlångvikissä. Siellä oli kaksi puista lentokonehallia, ja alueella palveli 100 sotilasta.


title: Jungfrusundin lentoasema

text: Lentoasema oli toiminnassa vuosina 1916–1918. Valkoiset ottivat aseman haltuunsa 28. huhtikuuta 1918. Aseman puurakennukset purettiin ja myytiin pois vuoden 1918 aikana.


title: Football Manager

text: Football Manager on nykyään Sports Interactiven kehittämä ja Segan julkaisema jalkapallomanageripelisarja. Pohjois-Amerikassa sarja tunnetaan nimellä Worldwide Soccer Manager. Sarjan uusin osa "Football Manager 2017" ilmestyi Windowsille, Macintoshille ja Linuxille 4. marraskuuta 2016.


title: Football Manager

text: Alkuperäinen, Kevin Tomsin Addictive Gamesille kehittämä, "Football Manager" -peli julkaistiin ZX Spectrum -kotitietokoneelle vuonna 1982. Suositusta pelistä tehtiin versiot muun muassa Amstrad CPC:lle, Commodore 64:lle ja Amigalle, ja se sai jatko-osat "Football Manager 2" (1988), "Football Manager World Cup Edition" (1990) ja "Football Manager 3" (1993). Viimeinen, ilman Tomsia tehty osa menestyi huonosti, ja pelisarjan julkaiseminen päättyi.


title: Football Manager

text: Veljekset Paul ja Oliver Collyer alkoivat kehittää "Championship Manager" peliä opiskelun lomassa harrastuksena ja ensimmäinen versio julkaistiin 1992. Sittemmin veljekset perustivat Sports Interactive pelistudion ja jatkoivat Championship Managerin pelin kehittelyä ja vuosittaista julkaisutahtia aina vuoteen 2004 saakka. Sports Interactive ajautui sopimusriitoihin pelin julkaisijan Eidoksen kanssa vuonna 2004, jolloin tehdyn sopimuksen myötä Eidos sai oikeudet pelin nimeen ja Sports Interactive koodiin. Vanhan "Championship Managerin" pohjalta Sports Interactive herätti "Football Manager" -nimen uudelleen eloon "Football Manager 2005" -pelin muodossa vuonna 2004, minkä jälkeen sarja on saanut vuosittain uuden osan.


title: Football Manager

text: Vuodesta 2006 lähtien pelistä on julkaistu myös PSP-käsikonsolille tarkoitettu "Football Manager Handheld" -versio. "Football Manager Live" oli Sports Interactiven vuonna 2008 julkaistu nettimoninpeli (MMOG), joka ei lyönyt itseään läpi.


title: Love for the Streets

text: Love for the Streets on suomalaisen Brightboy-yhtyeen debyyttialbumi. Albumi julkaistiin 7. kesäkuuta 2006. Kappaleet "1989" ja "Vanity Fair" julkaistiin singlenä, ja jälkimmäisestä kuvattiin myös musiikkivideo. __notoc__


title: Love for the Streets

text: Albumi nousi Suomen virallisen listan sijalle 33.Ilmestyi 24. toukokuuta 2006.


title: Pentti Poukka

text: Kalle Pentti Poukka (13. syyskuuta 1919 Tampere – 31. lokakuuta 2012 Helsinki) oli "Uuden Suomen" päätoimittaja ja Helsingin kaupunginvaltuuston puheenjohtaja.


title: Pentti Poukka

text: Poukka kirjoitti ylioppilaaksi vuonna 1939. Hän lähti talvisotaan varusmiehenä ja kävi upseerikoulun. Jatkosotaan Poukka osallistui reservin upseerina panssarintorjunnassa. Hän ehti olla jonkin aikaa Akateemisen Karjala-Seuran jäsen. Sodan jälkeen Poukka valmistui Helsingin yliopistosta filosofian kandidaatiksi vuonna 1946 ja filosofian maisteriksi vuonna 1950. Vuosina 1947–1949 hän työskenteli valtiovarainministeriön kansantalousosastolla.


title: Pentti Poukka

text: Vuosina 1949−1952 Poukka työskenteli Yhtyneet Paperitehtaat Oy:n tiedotus- ja koulutuspäällikkönä ja vuosina 1952−1954 Taloudellisen Tutkimuskeskuksen tutkijana. Tämän jälkeen hän siirtyi toimittajaksi ja oli "Talouselämän" päätoimittaja vuosina 1954−1955. Vuosina 1955−1957 Poukka oli "Uuden Suomen" taloustoimituksen päällikkö ja vuosina 1964–1976 lehden päätoimittaja. Välillä hän toimi "Kauppalehden" päätoimittajana vuosina 1957–1964. Poukan aikana lehden levikki kasvoi muutamasta tuhannesta yli 20 000:een.


title: Pentti Poukka

text: Kun vakaviin talousvaikeuksiin joutuneen "Uuden Suomen" lakkauttaminen nousi esille 1970-luvun puolivälissä, Poukka ehdotti lehden muuttamista viisipäiväiseksi politiikan ja kulttuurin erikoislehdeksi. Lehtiyhtiön hallituksen puheenjohtaja Jaakko Lassila halusi kuitenkin vaihtaa päätoimittajaa. Poukka hyväksyi omistajan oikeuden erottaa päätoimittaja, mutta torjui tarjouksen ”vapaaehtoisesta” irtisanoutumisesta. Hänet erotettiin toukokuussa 1976, mistä lähtien hän oli vapaa toimittaja ja tietokirjailija ja julkaisi elämäkertoja, historiikkeja ja mielipidekirjoja. Vuosina 1968–1979 Poukka toimi Suomalaisen Sanomalehtimiesliiton puheenjohtajana.


title: Pentti Poukka

text: Poukka liittyi kokoomuksen jäseneksi vuonna 1964 ja lukeutui 1970-luvulla Tuure Junnilan ja Kullervo Rainion ohella puolueen oikeistosiipeen, joka kritisoi presidentti Urho Kekkosen politiikkaa. Niinpä hän esimerkiksi kieltäytyi käyttämästä Uuden Suomen sivuilla käsitettä Paasikiven–Kekkosen linja. Poukan suhteet Kekkoseen viilenivät jo 1960-luvun alkupuolella, kun hän paljasti "Kauppalehdessä" Maalaisliiton tukeman, pienten suomalaisten metallialan yritysten yhteenliittymän Mekes Oy:n talousepäselvyydet.


title: Pentti Poukka

text: Poukka oli Helsingin kaupunginvaltuuston jäsen vuosina 1965−1980 ja puheenjohtaja vuosina 1973−1979. Hän kuului lisäksi Helsingin kaupungin metrotoimikuntaan 1970- ja 1980-luvulla. Presidentin valitsijamiehenä hän oli vuoden 1968 vaalissa. Vuonna 1979 Poukka oli ehdokkaana Helsingin uudeksi ylipormestariksi, kun Teuvo Aura jäi eläkkeelle. Helsingin kaupunginvaltuuston äänestyksestä muodostui tiukka: Raimo Ilaskivi sai 43 ja Poukka 40 ääntä.


title: Pentti Poukka

text: Sotilasarvoltaan Poukka oli reservin kapteeni. Hänen puolisonsa oli virolainen filosofian maisteri Ejna Jozua, ja he saivat kolme poikaa. Poukan isä oli matematiikan professori Kalle Aukusti Poukka.


title: Jurmon lentotukikohta

text: Jurmon lentotukikohta Jurmossa Korppoossa nykyisen Paraisten alueella oli ensimmäisessä maailmansodassa Venäjän Itämeren laivaston 2. Ilmailuprikaatin 5. ilmailudivisioonan Turun Vähä-Heikkilän lentoaseman ja Jungfrusundin lentoaseman toimintaan liittyvä laskusilta, jota käytettiin lentoveneiden toimintaa tukemaan.


title: Jurmon lentotukikohta

text: Jurmossa oli yksi puinen lentokonehalli. Tukikohtaa miehitettiin vain satunnaisesti käytön tarpeiden mukaan.


title: Lappohjan lentotukikohta

text: Lappohjan lentotukikohta oli Venäjän Itämeren laivaston 2. Ilmailuprikaatin 5. ilmailudivisioonan Turun Vähä-Heikkilän lentoaseman ja Jungfrusundin lentoaseman toimintaan liittyvä laskusilta, mitä käytettiin lentoveneiden toimintaan tukemaan. Tukikohdassa ei ollut pysyvää miehitystä, vaan siellä oli henkilöitä vain käytön tarpeiden mukaan. Tukikohdassa oli yksi puinen lentokonehalli.


title: Mäntyluodon lentotukikohta

text: Mäntyluodon lentotukikohta Mäntyluodossa Porissa oli Venäjän Itämeren laivaston 2. Ilmailuprikaatin 5. ilmailudivisioonan Turun Vähä-Heikkilän lentoaseman ja Jungfrusundin lentoaseman toimintaan liittyvä laskusilta, jota käytettiin lentoveneiden toimintaan tukemaan. Päinvastoin kuin kahdella muulla lentoasemien toimintaa tukevilla tukikohdissa, ei Mäntyluodon tukikohdassa ollut puurakenteista lentokonehallia, vaan ainoastaan kaksi laskusiltaa.


title: Audi A8

text: Audi A8 on Audin valmistama 4-ovinen sedan. Ensimmäinen sukupolvi esiteltiin vuonna 1994, ja siinä oli täysalumiinikori. Ensimmäisen sukupolven A8:aa valmistettiin vuoteen 2003 saakka. Vuonna 2003 esiteltiin uusi A8. Autosta valmistetaan myös urheilullista S8-mallia. Autoa saa vain sedan-mallisena sekä pidennettynä L-versiona (Lang). Audi A8:n suunnittelussa määrääviä seikkoja on ollut mittava ja ylellinen perusvarustelu sekä tehokkaat ja isot moottorit.


title: Audi A8

text: Ensimmäiset A8-mallit esiteltiin loppuvuonna 1994. Yhdysvaltain markkinoille A8 saapui vasta vuonna 1997. Vuosina 1999 ja 2001 korimalliin tehtiin pieni facelift. Asiantuntemattoman on kuitenkin hyvin vaikea erottaa eri vuosimalleja toisistaan. Perusulkonäkö on A8:ssa sama kaikissa mallivuosissa. Vuonna 1997 A8:ssa esiteltiin ensimmäisenä autona maailmassa kuusi turvatyynyä. Vuonna 2001 Esiteltiin 6,0-litrainen W12-moottori. Autossa oli alkuvuosina 4-vaihteinen Tiptronic-automaattivaihteisto, joka sallii perinteisen automaattikäytön lisäksi urheilullisen manuaaliohjatun käsivaihtamisen. Vuonna 1997 vaihteisto muuttui 5-vaihteiseksi.


title: Audi A8

text: 2,5-litrainen neliventtiilitekniikkaa käyttävä V6 TDI esiteltiin alkuvuodesta 1997. 220 km/h:n huippunopeuden saavuttanut A8 oli tällä moottorilla varustettuna aikansa nopein sarjavalmisteinen dieselauto. Vuonna 1999 esiteltiin moottorista myös 3,3-litrainen V8-versio.


title: Audi A8

text:
Toisen sukupolven A8 esiteltiin Euroopassa loppuvuonna 2002 ja Yhdysvalloissa alkuvuonna 2003. Malli sai faceliftin vuonna 2005, jossa keulaan tuli Audin ”Single frame” -etusäleikkö peräpään pysyessä samana. Muuten erot vuosimallien välillä aina vuoteen 2010 ovat vähäisiä, tai vaatii asiantuntemusta tunnistaa erot. Erot ovat lähinnä saatavissa olevissa lisävarusteissa. Pidemmällä akselivälillä varustettu malli A8L (Lang) on tavallista mallia 130 mm pidempi. Sedan on ainoa korimalli.
Vuoden 2007 lopun mallisarjan autoista lähtien aikaisemmin käytetty (Multimedia interface) MMI 2G High muuttui 3G-versioksi näytön pysyessä samana. Ero ei ollut suuri. Samoin saatavilla on ollut Audi Q7:ssa esitelty Audi Parking System Advanced -pysäköintitutka, jossa on laajakulmaobjektiivilla varustettu takakamera. Tätä ennen oli saatavilla muuten akustisesti ja/tai visuaalisesti esitetty tutka edessa ja takana lisävarusteena. Lisäksi takaistuinten varusteeksi pystyi faceliftin jälkeen valitsemaan Rear Seat Entertainment Plus System -varustelun, johon kuuluu muun muassa etuistuinten päänojiin asennetut kauko-ohjatut TV-ruudut. Tätä ennen tosin saatavilla oli jo muun muassa sähköisesti säädettävät takaistuimet, ristiselkä- ja sivutuet, eteen-taakse siirto, selkänojan kallistussäätö, jääkaappi, ski-sack, sähköiset aurinkosuojat, nelivyöhykkeinen ilmastointi, ambiente-tunnelmavalaistus ja takaistuimen keskipaikan korvaava keskikonsoli.
Muutoinkin mahdollinen lisävarustelista oli alusta asti jo pitkä (mm. kääntyvät ajovalot, sähköinen takaluukku, home-link, 2- tai 4-vyöhykkeinen ilmastointi, Webasto kauko-ohjattuna, eri katto-luukkuversiot, aurinkokennot jne.).
Edessä olevaan näyttöön sai heti mallivuoden 2002 alussa TV:n ja oikeastaan kaikki muukin kuviteltavissa olevan hallinnan erillisten katkaisijoiden sijaan (mm. GSM-puhelin + Bluetooth tai lisäluurilla integroina musiikijärjestelmään, makasiini CD 6 kpl, DVD, kehittynyt navigointijärjestelmä kartalla, jousituksen hallinta, rengaspaineidenvalvonta, vetokoukun hallinta jne.) mutta valikoima kehittyi edelleen vuosi vuodelta.
Auton alkuperäinen ostohinta saattoin vaihella suuresti lisävarusteiden mukaan näennäisesti samannäköisissä autoissa (nk. perusversiot vs. paremmin varustellut). Perusversion ja hyvinvarustellun version (moottorivaihtoehdosta riippuen) ostohinnassa lisäoptioiden takia olla saattoi olla helposti 10–40% ero.
Suuri hintaero syntyi pelkästään valitusta äänentoistojärjestelmästä. Perusmallinen musiikkijärjestelmä oli Bose-merkkinen 12 kaiuttimella – B&O järjestelmä lisäsi auton hintaa 10 000–20 000 eurolla.
Mallivuodelle 2008 Audi esitteli A8 D3:n toisen faceliftin. Muutoksia on keulassa etusäleikössä (mm. harvempi rivitys), sumuvaloissa sekä sivupeileissä. Samoin vanteet oli uusittu ja takavalot toimivat LED-tekniikalla (uusi muotoilu, muuten sama jo vuodesta 2002). Myös ohjaustehostusta on parannettu. Lisävarustelistalta voi poimia muun muassa kaistavahdin (Audi Lane Assist) ja mukautuvan vakionopeudensäätimen. Moottorivalikoima on laajentunut uudella 2,8 FSI -moottorilla (käytetty myös Audi A6:ssa ja VW Passatissa sekä Phaetonissa), johon on yhdistetty etuveto ja muista halvemmista Audi-versioista tuttu Multitronic-vaihteisto. Mallistoon kuuluu perusvaihtoehtoina V8-moottorit (3,7/4,2 l) sekä myös W12- (6,0 l) ja S8-mallit (4,2 l). Lisäksi saatavilla on useita turbodieselmoottoreita (3,0–4,2 l).


title: Audi A8

text: 4,0-litrainen TDI-moottori esiteltiin kesällä 2003. Kyseessä oli tehokkain (275 hv) valmistettu V8-tyyppiä oleva dieselmoottori. Kaksi vuotta myöhemmin esiteltiin sen seuraaja, 4,2-litrainen V8 TDI. Ensimmäiset uudella moottorilla varustetut autot tulivat asiakkaille samana syksynä. Uusi moottori on lisääntyneestä tehostaan huolimatta saatu 15 kg edeltäjäänsä kevyemmäksi.


title: Audi A8

text: Vuoden 2007 mallisarjaan esiteltiin keväällä 2006 uusi 4,2-litrainen FSI-moottori, joka on hyvin läheistä sukua RS4:ssä käytetylle moottorille. Moottorissa on tehoa edeltäjäänsä BAT-moottoriin nähden 15 hevosvoimaa enemmän, polttoaineenkulutuksen kuitenkin ollessa 10 % alhaisempi. Moottorin yhteydessä on aina 6-vaihteinen Tiptronic-vaihteisto ja Quattro-neliveto. Uusi moottori on saatavissa sekä normaalilla akselivälillä että pidennetyllä akselivälillä varustettuihin autoihin.


title: PKC Group

text: PKC Group Oyj on suomalainen pörssiyhtiö, joka toimii kansainvälisesti päätoimialueillaan johdinsarjatuotannossa ja elektroniikan sopimusvalmistajana. Yrityksen päätuotteina ovat hyötyajoneuvojen johdinsarjat. Yhtiöllä on tehtaita Suomen lisäksi Brasiliassa, Meksikossa, Kiinassa, Puolassa, Virossa, Serbiassa sekä Venäjällä. Alkuvuodesta 2017 intialainen Motherson Sumi Systems Limited (MSSL) osti PKC Groupin koko osakekannan.


title: PKC Group

text: Vuonna 1969 Oy Nokia Ab:n omistama "Pohjolan Kaapeli Oy" perusti Kempeleeseen autojen johdinsarjoja valmistavan tehtaan. Uusi tehdas toimitti samaan aikaan perustetulle Uudenkaupungin autotehtaalle johdinsarjoja.


title: PKC Group

text: Pohjolan Kaapeli, jolla oli myös Oulun Ruskossa toimivat käämilanka-, asennusjohto- ja telekaapelitehtaat, fuusioitiin Nokia Kaapeliin vuonna 1981. Johdinsarjojen tuotanto yhtiöitettiin omaksi yhtiökseen vuonna 1990, jolloin sen nimeksi tuli "Nokia Johdinsarjat Oy". Nokian keskityttyä yhä enemmän telekommunikaatioon, johdinsarjatehdas myytiin toimivalle johdolle.


title: PKC Group

text: "PK Cables Oy" perustettiin kesäkuussa 1994 ja kolmen vuoden kuluttua yritys listautui Helsingin pörssiin. PKC Group Oyj nimi on ollut käytössä vuodesta 2000 lähtien.


title: PKC Group

text: Huhtikuussa 2008 PKC Group vaihtoi toimitusjohtajaa kun Mika Karin tilalle nimitettiin hallituksen silloinen puheenjohtaja Harri Suutari. Talousjohtaja Sami Klemola erosi tehtävästään kesäkuussa 2008.


title: PKC Group

text: Syksyllä 2008 PKC Group hankki saksalaisen MAN:in Puolan johdinsarjaliiketoiminnan 20 miljoonalla eurolla.


title: PKC Group

text: Maaliskuussa 2009 yhtiö ilmoitti irtisanovansa 150 henkilöä ja sulkevansa Kempeleen tehtaansa.


title: PKC Group

text: Syksyllä 2011 PKC osti yhdysvaltalaisen johdinsarjavalmistaja AEES inc:n noin 110 miljoonan käteissummalla. Yrityskaupan myötä yhtiön työntekijämäärä kasvoi yli 13 000:lla.


title: PKC Group

text:
Hallituksen jäsenet (2013 lähtien)
Suurimmat omistajat joulukuun 2013 lopussa:


title: Amancio Amaro

text: Amancio Amaro Varela (s. 16. lokakuuta 1939 A Coruñassa, A Coruñan maakunnassa, Espanjassa), pelaajanimeltään Amancio, on espanjalainen entinen jalkapalloilija ja jalkapallovalmentaja. Ammattilaisurallaan hän edusti Deportivo La Coruñaa ja Real Madridia, ja pelasi useita otteluita myös Espanjan maajoukkueessa.


title: Amancio Amaro

text: Amancio aloitti uransa 15-vuotiaana kotikaupunkinsa CF Victoriassa, ja kaudella 1958–1959 hän liittyi Deportivo La Coruñaan, joka pelasi tuohon aikaan Espanjan toiseksi korkeimmalla sarjatasolla, Segunda Divisiónissa. Deportivon noustua korkeimmalle tasolle Primera Divisióniin kauden 1961–1962 päätteksi alkoi Amancio herättää kiinnostusta Real Madridin kaltaisissa suurseuroissa.


title: Amancio Amaro

text: Siirto Real Madridiin oli jäädä vain haaveeksi johtuen Amancion tuohon aikaan suuresta 10 miljoonan pesetan siirtosummasta, mutta puheenjohtaja Santiago Bernabéu oli vakuuttunut kaupan kannattavuudesta. Amancio teki sopimuksen Realin kanssa kesäkuussa 1962, ja hänen ohellaan seuraan liittyivät myös Zoco, Müller ja Yanko. Ensimmäisen ottelunsa Real Madridin paidassa Amancio pelasi Euroopan Cupissa Anderlechtia vastaan.


title: Amancio Amaro

text: Kaudella 1963–1964 Real Madrid ylsi Euroopan Cupin loppuotteluun, mutta hävisi Benficalle, ja seuraavalla kaudella Internazionale pudotti seuran jatkosta. Kaudella 1965–1966 kaudella onni oli parempi, ja Amancio voitti uransa ainoan eurocup-mestaruuden. Brysselin Heysel-stadionilla 11. toukokuuta 1966 pelatussa loppuottelussa kaatui serbialainen Partizan maalein 2–1, joista Realin toisen ampui Amancio 30 metristä. Amancion ensimmäisellä seitsemällä kaudella Real Madridissa voitti seura Primera Divisiónin kuudesti. Myöhemmin hän oli mukana voittamassa vielä kolmea mestaruutta kasvattaen yhteismäärän yhdeksään. Vuosina 1969 ja 1970 hänet palkittiin liigan parhaalle maalintekijälle myönnettävällä Pichichi-palkinnolla.


title: Amancio Amaro

text: Espanjan maajoukkueessa Amancio pelasi 42 ottelua, joista ensimmäisen 25. marraskuuta 1962 Romaniaa vastaan vuoden 1964 EM-kilpailuiden karsinnoissa. Hän oli mukana myös itse EM-kilpailuissa, joissa Espanja voitti kultaa lyötyään loppuottelussa hallitsevan mestarin Neuvostoliiton maalein 2–1. Myöhemmin hän edusti maataan vielä vuoden 1966 MM-kilpailuissa.


title: Amancio Amaro

text: Amancio päätti ammattilaisuransa vuonna 1976, jonka jälkeen hän valmensi Real Madridin juniorijoukkueita yhden kauden ajan. Tämän jälkeen hän keskittyi omiin liiketoimiinsa kunnes uusi puheenjohtaja Luis de Carlos houkutteli hänet takaisin vuonna 1982. Amancio otti valmentaakseen reservijoukkue Castillan, joka sijoittui Segunda Divisiónin ensimmäiseksi hänen toisella kaudellaan. Joukkueeseen kuului tuolloin kuuluisa "Quinta del Buitre" eli Emilio Butragueño, Manuel Sanchís, Rafael Martín Vázquez, Míchel ja Miguel Pardeza. Kaudella 1984–1985 Amancio aloitti Real Madridin ykkösjoukkueen valmentajana, mutta tulos ei ollut odotettu ja hän siirtyi sivuun tehtävästä kauden jälkeen. Myöhemmin hän liittyi urheilujalkinevalmistaja Kelmen palkkalistoille.


title: Amancio Amaro

text: Heinäkuussa 2000 Amancio asettui ehdolle Real Madridin puheenjohtajavaalissa. Vaalin voitti Florentino Pérez, joka suosi nimityksissään seuran entisiä pelaajia. Amancio sai vastuulleen seuran satavuotisjuhlallisuuksien järjestämisen.


title: Amancio

text: Amancio on espanjalainen ja portugalilainen etu- ja sukunimi. Se on muun muassa seuraavien henkilöiden nimi:


title: Ohmimakkara

text: Ohmimakkara (myös sähkömiehenmakkara) on temppu, jossa makkaraa kuumennetaan johtamalla 230 V sähkövirtaa pistorasiasta sen läpi. Menetelmä voi olla hengenvaarallinen.


title: Horn (Salo)

text: Horn on Salon kaupunginosa aivan ydinkeskustassa. Se rajoittuu Salonjokeen, Horninkatuun, Vähäjokeen, rantarataan ja päättyy lähelle Kirjolansiltaa.


title: Horn (Salo)

text: Alueella on Salon tori jolla on pitkä perinne markkinapaikkana. Ensimmäinen virallinen toripäivä oli lauantai 14. syyskuuta 1886.


title: Kotkan lentotukikohta

text: Kotkan lentotukikohta rakennettiin vuonna 1917 Venäjän Itämeren laivaston 2. ilmailuprikaatin laskusillaksi.


title: Alfred Norrmén

text: Johan Alfred Norrmén (22. huhtikuuta 1858 Ylöjärvi – 6. heinäkuuta 1942 Helsinki) oli helsinkiläinen pankinjohtaja ja pitkäaikainen kunnallispoliitikko.


title: Alfred Norrmén

text: Alfred Norrmén kuului Norrménin aatelissukuun. Hänen isänsä oli senaattori ja salaneuvos Oscar Norrmén ja äiti Selma Emelie Stjernvall. Norrmén valmistui hovioikeuden auskultantiksi 1880 ja toimi sitten asianajajana Helsingissä vuodesta 1882 vuoteen 1890, jolloin hänet kutsuttiin Suomen Yhdyspankin johtokunnan jäseneksi. Hän toimi pankin pääjohtajana 1907–1913 ja vaikutti merkittävästi tuolloin maan suurimman talletuspankin kehittymiseen.


title: Alfred Norrmén

text: Suomen Pankin pääjohtajana Alfred Norrmén vastaanotti viestejä ja varoituksia Tampereen konttorin pankinjohtaja Nils Idmanista. Norrmén oli todennut: "Kehenkä minä voin luottaa, jollen Idmaniin?" Suomen suurin pankkipetos paljastui Tampereen konttoriin tehdyssä yllätystarkastuksessa. Pankin sisäinen valvonta oli pettänyt täysin. Pääjohtaja Norrmén joutui eroamaan. (Aamulehti 30.3.2012)


title: Alfred Norrmén

text: Norrmén osallistui aatelissäädyn edustajana kaikille valtiopäiville 1885-1905. Helsingin kaupungin rahatoimikamarin puheenjohtaja hän oli 1888-1889, kaupunginvaltuuston jäsen 1890-1918 ja puheenjohtaja 1904–1918. Hän oli myös vuonna 1910 perustetun Pörssiklubin ensimmäinen hallituksen puheenjohtaja. Vuosina 1919-1932 hän toimi kauppasopimuskomitean puheenjohtajana, 1912-1932 Suomen Teollisuudenharjoittajain paloapuyhdistyksen hallintoneuvoston puheenjohtajana sekä vuodesta 1928 alkaen kuolemaansa asti Finlayson & Co:n johtokunnan puheenjohtajana. Norrmén muistetaan myös Katajanokalla sijainneesta Norrménin talosta, jossa hän asui kuolemaansa saakka.


title: Alfred Norrmén

text: Kuten muistakin entisistä valtuuston puheenjohtajista, Helsingin kaupunki on maalauttanut Norrménista muotokuvan, joka on esillä Helsingin kaupungintalossa. Sen on maalannut vuonna 1919 Eero Järnefelt.


title: Alfred Norrmén

text: Norrménin puoliso vuodesta 1884 oli Eliza Ida Eva Pauliina Björkstén (k. 1928).


title: Pörssitalo

text: Pörssitalo tarkoittaa pörssin käytössä olevaa rakennusta. Sillä voidaan viitata muun muassa seuraaviin yksittäisiin rakennuksiin:


title: Kullervo Killinen

text: Killinen toimi puheenjohtajana lukuisissa yhdistyksissä ja järjestöissä, esimerkiksi Meriupseeriyhdistys, Saaristomeren kadettipiiri, Valtiotieteellinen yhdistys, Laivaston kilta,Suomi Merellä –säätiö, Purjelaivasäätiö, Suomenlahden Nuorisopurjelaivat Oy, Jertec Oy, Pyhän Konstantinus Suuren ritarikunnan kv. neuvosto, sekä lukuisat maanpuolustuskillat.


title: Kullervo Killinen

text: Killinen sai urallaan muun muassa Puolustusvoimain hopeisen ja kultaisen ansiomitalin, Laivaston Killan kultaisen ansiomerkin, SVUL:n kultaisen ansiomerkin, Meriupseeriyhdistyksen kultaisen ansiomerkin. Hänet nimitettiin myös Teksasin laivaston kunnia-amiraaliksi.


title: Zé Castro

text: Zé Castro, koko nimeltään José Eduardo Rosa Vale Castro (s. 13. tammikuuta 1983 Coimbra, Portugali) on portugalilainen jalkapalloilija, joka edustaa Espanjan Primera Divisiónissa pelaavaa Deportivo La Coruñaa. Hän on pelipaikaltaan toppari.


title: Zé Castro

text: Vuosina 2003–2006 Zé Castro edusti Portugalin Superliigassa pelaavaa Académicaa. Vuonna 2006 hän liittyi Atléticon riveihin, josta hänet lainattiin Deportivoon kesällä 2008. Kauden jälkeen hän siirtyi pysyvällä siirrolla Deportivoon.


title: Anjala (Salo)

text: Anjala on Salon kaupunginosa, joka käsittää Mahlakankareen asuntoalueen ja Anjalan asuntoalueen. Alue rajoittuu Inkereentiehen, Uskelanjokeen, Greulantien kautta puistojen halki seututiehen 110 ja Mahlakankareen reunaa takaisin Inkereentielle. Alueella sijaitsee Anjalan koulu.


title: PTT

text: PTT tarkoittaa seuraavia asioita:


title: Timothy Garton Ash

text: Timothy Garton Ash (s. 12. heinäkuuta 1955) on brittiläinen historioitsija. Hän on kirjoittanut kahdeksan ajankohtaista politiikkaa käsittelevää teosta, joissa hän kartoittaa Euroopan muuttumista kuluneen neljännesvuosisadan aikana. Ulkopoliittinen Instituutti myönsi hänelle ensimmäisen Kullervo Killinen palkinnon vuonna 2006.


title: Cecily Neville

text: Cecily Neville, Yorkin herttuatar (3. toukokuuta 1415 – 31. toukokuuta 1495) oli kahden vuosina 1461–1485 Englantia hallinneen York-suvun kuninkaan, Edvard IV:n ja Rikhard III:n, äiti.


title: Cecily Neville

text: Cecily tai "Cecylle" syntyi vuonna 1415 Westmorlandin jaarlin Ralph Nevillen ja Joan Beaufortin tyttäreksi. Hänen äitinsä isä oli Lancasterin herttua John, joka polveutui kuningas Edvard III:sta, joten myös Cecilyssä oli kuninkaallista verta, kuten aviomiehessään Rikhardissa, Yorkin herttuassa.


title: Cecily Neville

text: Cecily ja Rikhard menivät naimisiin vuonna 1437. Vuonna 1441 Rikhardista tuli Englannin hallitseman Ranskan kenraalikuvernööri ja perhe muutti Roueniin. 28. huhtikuuta 1442 syntyi Cecilyn ja Rikhardin toiseksi vanhin poika (vanhin poika Henry oli kuollut pian syntymänsä jälkeen helmikuussa 1441) Edvard eli Englannin tuleva kuningas Edvard IV.


title: Cecily Neville

text: Kun Englannin Lancaster-sukuinen kuningas Henrik VI sai vuonna 1454 hermoromahduksen, Rikhard julistautui sijaishallitsijaksi, mutta ei suostunut palauttamaan valtaa parantuneelle kuninkaalle vuonna 1460. Tällöin alkoi sota Yorkien ja Lancasterien välillä.


title: Cecily Neville

text: Cecilyn aviomies Yorkin herttua Rikhard, hänen kolmas poikansa Rutlandin jaarli ja veljensä Salisburyn jaarli Richard kaatuivat Wakefieldin taistelussa vuonna 1460, mutta Cecilyn pojat Edvard, George ja Rikhard jatkoivat sotaa Tewkesburyn taisteluun asti, jolloin Lancasterit nujerrettiin ja Yorkit pääsivät valtaan.


title: Cecily Neville

text: Kun Cecilyn poika Edvard oli noussut Englannin valtaistuimelle, Yorkin herttuatar eli kuningataräiti ryhtyi valikoimaan kuningaspojalleen soveliasta vaimoa Euroopan prinsessoista. Koko valtakunta kokikin järkytyksen, kun Edvard IV meni naimisiin englantilaisen leskirouvan Elisabet Grayn kanssa. Cecily raivostui tästä ja alkoi haalia itselleen tiluksia ja rakennuksia sekä kutsua itseään nimellä ”Queen by right”.


title: Cecily Neville

text: Edvardin kuoltua vuonna 1483 hänen veljensä Gloucesterin herttua Rikhard nousi valtaan. Vaikka William Shakespearen näytelmä "Rikhard III" esittää Cecilyn Rikhardia inhoavana, todellisuudessa Cecily oli innokkaasti auttamassa nuorinta poikaansa valtaan turvatakseen sukunsa vallan ja oman asemansa Yorkin suvun matriarkkana. Mahdollisesti Cecily kuitenkin siirtyi Rikhardin vastustajiin ennen Bosworthin taistelua, kun sai todisteita siitä, että Rikhard olisi murhannut Edvardin pojat ja sillä tavoin anastanut kruunun.


title: Cecily Neville

text: Rikhard hävisi Bosworthin taistelun vuonna 1485 lancasterilaisen Richmondin jaarlin, Henryn joukoille ja kuoli legendan mukaan itse Richmondin miekasta. Rikhardin kuoltua York-suku sammui ja Richmondin jaarlista tuli Englannin kuningas Henrik VII, mutta Yorkien aseman turvasi Henrikin ja Edvardin tyttären Elisabetin avioliitto.


title: Cecily Neville

text: Cecily vietti loppuelämänsä uskonnollisissa toimissa ja kuoli toukokuussa 1495.


title: Eagar

text: Eagar on Apachen piirikunnan suurin kaupunki, Arizonassa, Yhdysvalloissa. Vuonna 2006 Eagarissa asui 4 126 henkilöä. Kaupungin tämänhetkinen pormestari on Sandra Burk. Eagar on tunnettu turismin ansiosta.


title: Eagar

text: Vuoden väestönlaskennan aikaan, Eagarissa asui 4 033 henkilöä ja siellä oli 1 344 taloutta ja 1 073 perhettä. Väestötiheys oli 137,3/km². Eagarissa oli 1 713 asuntoa, joiden keskimääräinen tiheys oli 58,3 asuntoa/km².


title: Eagar

text: Asukkaista 87,08% on valkoisia, 0,42% afroamerikkalaisia, 3,35% intiaaneja, 0,12% aasialaisia, 0,35% Tyynenmeren saarilta kotoisin olevia, 4,91% muita ja 3,77% monirotuisia. Hispaanoja oli 13,98% väestöstä.


title: Eagar

text: Eagarissa oli 1 344 kotitaloutta joista 45,7% asui alle 18-vuotiaita lapsia, 35,5% asui yhdessä asuva aviopari ja 20,1% oli perheettömiä. 7,3% oli yksin asuvia yli 65-vuotiaita. Talouksien keskimääräinen koko oli 2,99 henkilöä, ja perheiden keskimääräinen koko oli 3,38 henkilöä.


title: Eagar

text: Sataa naista kohden Eagarissa oli 95,7 miestä. Jokaista sataa yli 18-vuotiasta naista kohden, Eagarissa oli 91,8 yli 18-vuotiasta miestä.


title: Eagar

text: Mediaanipalkka taloutta kohden oli 37 378 Yhdysvaltain dollaria, ja mediaanipalkka perhettä kohden oli 41 250 Yhdysvaltain dollaria. Miesten mediaanipalkka oli 36 111 Yhdysvaltain dollaria, ja naisten 21 274 Yhdysvaltain dollaria. Noin 7,8% perheistä ja 7,4% väestöstä eli köyhyysrajan alapuolella, heistä 5,8% oli alle 18-vuotiaita ja 10,0% yli 65-vuotiaita.


title: Eagar

text:
Eagarissa asuvien ikäjakauma prosentteina vuonna 2000:
Väestön mediaani-ikä oli 33 vuotta.


title: Eagar

text: Apachessa asuvista puhui vuonna 2000:


title: Beta Canum Venaticorum

text:
Beta Canum Venaticorum eli Chara on Ajokoirien tähdistön toiseksi kirkkain tähti.
Nimi Chara tarkoittaa kreikan kielessä iloa.


title: Beta Canum Venaticorum

text: Se on noin 27,3 valovuoden päässä Maasta oleva G0V-tyypin tähti.


title: Beta Canum Venaticorum

text:
Chara on Aurinkoa muistuttava tähti, jonka massa, läpimitta ja kirkkaus ovat kaiken lisäksi lähellä Aurinkoa, ja se on melkein Auringon kaksonen. Tähti mm. pyörii suunnilleen samalla nopeudella kuin Aurinko.
Chara on kuitenkin Aurinkoa hieman vanhempi ja kirkkaampi tähti. Sen metallipitoisuus on hieman Aurinkoa alhaisempi.


title: Beta Canum Venaticorum

text: Aikaisemmin Charaa arveltiin spektroskooppiseksi kaksoistähdeksi, mutta uusien tutkimusten mukaan tähdellä ei ole seuralaista. Siltä ei ole onnistuttu myöskään löytämään spektritutkimuksilla eksoplaneettaa tai kaukoputkella seuralaisena olevaa ruskeaa kääpiötä. Charalla toki saattaa seuralaisia olla, mutta useimmat muiden tähtien planeetat ovat vieläkin nykyisten havaintolaitteiden havaitsemiskyvyn alapuolella.


title: Beta Canum Venaticorum

text:
Charan kalsiumin Ca II-viivat ovat heikkoja, mikä kertoo tähden vanhasta iästä ja heikosta kromosfäärin aktiivisudesta.
Chara on havaittu röntgensäteilijäksi, mikä kertoo kuumasta koronasta tähden ympärillä.


title: Atlantis – kadonnut kaupunki

text: Atlantis – kadonnut kaupunki () on vuonna 2001 valmistunut Disneyn steampunk-henkinen kokoillan piirroselokuva. Piirretyn pääosassa nähdään nuori kartanpiirtäjä Milo Thatch, joka haaveilee löytävänsä Atlantiksen kadonneen kaupungin ja joutuu suureen seikkailuun.


title: Atlantis – kadonnut kaupunki

text: Alkuperäisissä äänirooleissa esiintyvät muun muassa Michael J. Fox, James Garner ja Leonard Nimoy. Suomenkielisen version äänirooleissa kuullaan muun muassa Pete Lattu, Vuokko Hovatta ja Seppo Mäki. Elokuva menestyi vain kohtalaisesti — teatteriesitysten tuotto oli noin 85 miljoonaa dollaria. Arvosteluissa kiitettiin visuaalista näyttävyyttä, mutta juonta ja henkilöitä moitittiin ohuiksi.


title: Atlantis – kadonnut kaupunki

text: "Atlantis — kadonnut kaupunki" kuvattiin laajakangaskoossa (kuvasuhde 2,35 : 1). Pohjoismainen DVD-julkaisu sisältää ainoastaan kuvaruutukavennetun version (1,33 : 1). Elokuvan visuaalisesta tyylistä vastasi Mike Mignola. Elokuva oli toinen osa kolmen elokuvan sarjasta, johon James Newton Howard sävelsi musiikin (edeltäjä oli "Dinosaurus" ja seuraaja "Aarreplaneetta").


title: Atlantis – kadonnut kaupunki

text: Eletään loppuvuotta 1914. Milo James Thatch (Pete Lattu) on nuori kielitieteilijä sekä kartanpiirtäjä, joka työskentelee Smithsonian-instituutin pannuhuoneessa. Milo tahtoo kovasti seurata kuolleen isoisänsä Thaddeus Thatchin jalanjäljissä ja löytää Suojelijan Eepokseksi kutsutun kirjan, jolla löytäisi myyttisen, mereen uponneen Atlantiksen kaupungin. Instituutin johtokunta ei kuitenkaan suostu uskomaan Miloa, että Atlantis on joskus ollut olemassa. Myöhemmin Milon isoisän ystävä, miljonääri Preston B. Whitmore (Seppo Mäki), ottaa yhteyttä Miloon ja ojentaa tälle Suojelijan Eepoksen, jonka Milon isoisä oli ehtinyt löytää ennen kuolemaansa. Whitmore paljastaa, että hän on kerännyt kokoon suuren tutkimusryhmän sekä erilaisia varusteita Atlantiksen löytämistä varten, ja tarjoaa Milolle mahdollisuutta johtaa ryhmä Atlantikselle Eepoksen avulla. Milo suostuu tarjoukseen.


title: Atlantis – kadonnut kaupunki

text: Tutkimusretkeläiset sukeltavat meren alle huipputeknologiaa edustavalla sukellusveneellä, jota johtaa komentaja Lyle Rourke (Tapani Perttu) yhdessä apulaisensa luutnantti Helga Sinclairin (Sari Siikander) kanssa. Ryhmä menettää kuitenkin useita henkiä, kun heidän kimppuunsa hyökkää jättimäinen mekaaninen leviathan. Eloonjääneet onnistuvat löytämään suuren ilmataskun sekä tunnelin, joka on lokikirjan mukaan johtava heidät Atlantikseen. Ryhmä menettää vielä lisää tarvikkeitaan, kun he ja heidän ajoneuvonsa putoavat uinuvan tulivuoren kraatteriin. Ryhmäläiset onnistuvat kuitenkin lopulta löytämään valtavan maanalaisen onkalon, jonka keskellä lepää itse Atlantiksen kaupunki. Ryhmä tapaa joukon atlantislaisia, joista yksi on prinsessa Kidagakash ”Kida” Nedakh (Vuokko Hovatta). Ryhmä tuodaan kuningas Kashekim Nedakhin (Esa Saario), Kidan isän, eteen. Kuningas käskee ryhmää lähtemään pois kaupungista, mutta Rourke pyytää, että he saisivat jäädä sinne yhdeksi yöksi kerätäkseen tarpeeksi tarvikkeita paluumatkaa varten.


title: Atlantis – kadonnut kaupunki

text: Kida saa tietää, että Milo osaa lukea Atlantiksen muinaisia kirjoituksia, joten hän vie Milon katsomaan useita seinäkirjoituksia ja pyytää tätä kääntämään ne. Milo selittää, että Atlantis ja sen asukkaat saavat energiaa ”Atlantiksen sydämeksi” kutsutun suuren sinisen ”kristallin” elinvoimasta. Kristallin voimaa on säilötty kaikkien atlantislaisten käyttämiin hohtaviin sinisiin kristallikaulakoruihin. Kida muistelee, miten hänen äitinsä kuoli tuhansia vuosia sitten, kun ”Atlantiksen sydän” valitsi tämän suojellakseen kaupunkia jättimäiseltä tsunamilta, jonka atlantislaiset olivat saaneet aikaan käyttäessään ”Sydämen” voimia väärin. Kaksikko palaa takaisin retkeltään ja saa tietää, että Rourke ja muut ryhmäläiset ovat juonitelleet saadakseen ”Atlantiksen sydämen” haltuunsa ja viedäkseen sen sitten yläpuoliseen maailmaan. Rourke pahoinpitelee kuninkaan kohtalokkaasti pakottaakseen tämän paljastamaan ”Sydämen” olinpaikan, joka sattuu olemaan aivan valtaistuinsalin alapuolella. Rourke, Sinclair, Milo ja Kida laskeutuvat luolaan, jossa ”Sydän” leijuu korkealla ilmassa ympärillään Atlantiksen muinaisten kuninkaiden kiviveistoksia. ”Sydän” vetää Kidaa puoleensa, niin että se lopulta imeytyy prinsessan sisään ja lakkaa tuottamasta energiaa Atlantikselle ja sen asukkaille. Rourken miehet säilövät Kidan metallikonttiin ja valmistautuvat kuljettamaan sen takaisin pinnalle. Siinä samalla Milon ystävät kuitenkin hylkäävät Rourken, kun he ymmärtävät, että ”Sydämen” vieminen tarkoittaa atlantislaisille kuolemaa. Kuningas tekee kuolemaa, mutta ehtii kertoa Milolle totuuden "Sydämestä" ja pyytää häntä pelastamaan sekä sen että Kidan.


title: Atlantis – kadonnut kaupunki

text: Milo usuttaa atlantislaiset ja ystävänsä hyökkäämään Rourken kimppuun. He ottavat käyttöönsä useita lentäviä kulkuneuvoja ja saavuttavat lopulta Rourken uinuvan tulivuoren kraatterissa. Rourke on parhaillaan valmistautumassa nostamaan Kidan maanpinnalle kuumailmapalloa muistuttavan ilmalaivan avulla. Seuraa taistelu, jonka aikana sankarit onnistuvat estämään Rourkea pakenemasta maanpinnalle. Milo hyökkää Rourken kimppuun ja aiheuttaa lopulta tämän kuoleman. Kun ilmalaiva rysähtää takaisin alas kraatteriin, se räjähtää herättäen uinuvan tulivuoren. Milo, hänen ystävänsä ja atlantislaiset pakenevat purkautuvaa tulivuorta Kida mukanaan. Pian he saavat kuitenkin huomata, että tulivuori uhkaa peittää myös Atlantiksen laavallaan. Kida vapautetaan metallikontista, jolloin ”Atlantiksen sydämen” voima aktivoi useita kaupungin laitamilla seisovia jättimäisiä ihmispatsaita. Patsaat muodostavat voimakentän kaupungin ympärille, niin ettei laava pysty tuhoamaan Atlantista. Tämän jälkeen "Sydän" vapauttaa Kidan otteestaan.


title: Atlantis – kadonnut kaupunki

text: Milon ystävät valmistautuvat palaamaan maanpinnalle, kun taas Milo päättää jäädä Atlantikseen Kidan luokse, sillä hän on ehtinyt rakastua prinsessaan. Hän tahtoo myös auttaa atlantislaisia palauttamaan Atlantiksen sen entiseen loistoonsa. Maanpinnalla Milon ystävät harjoittelevat herra Whitmoren johdolla peitetarinaa kokemuksistaan, jotta muut ihmiset luulisivat, etteivät he ikinä Atlantista löytäneetkään. Elokuva päättyy Milon ja Kidan viimeistellessä Kidan isän kuvapatsaan, joka nousee ilmaan muiden ”Atlantiksen sydäntä” kiertävien kivipatsaiden joukkoon kukoistavan kaupungin ylle.


title: Vähäjoki (Salo)

text: Vähäjoki on joki, joka virtaa Salon kautta Salonjokeen. Vähäjoki saa alkunsa puroista, joista yksi tulee Sirkkulan alueelta ja toinen Tupurin metsästä. Vähäjoen virtaama on kuivaan aikaan pieni. Joki virtaa golfkentän läpi ja tulee puiston kautta keskustaan. Puistoon on rakennettu jokeen keinotekoinen saareke ja joessa viihtyy sen luona vesilintuja.


title: Siilinjärven Palloseura

text: Siilinjärven Palloseura (SiPS) on siilinjärveläinen, vuonna 1974 perustettu jalkapalloseura.


title: Siilinjärven Palloseura

text: Seura on perustettu vuonna 1974 jatkamaan Harjamäen Kerhon Palloilijoiden (HKP) toimintaa. Koripallo oli seuran toiminnassa mukana vuoteen 1975, kunnes perustettiin koripallon erikoisseura EsaB.


title: Siilinjärven Palloseura

text: Seura nousi kauden 1997 päätteeksi Nelosesta Kolmoseen.


title: Siilinjärven Palloseura

text: Seuran edustusjoukkue pelasi kausina 1999–2007 Kolmosta.


title: Siilinjärven Palloseura

text: Vuonna 2004 seuran oma kasvatti Jonni Heikkinen siirtyi SiPS:sta suoraan silloiseen liigajoukkue KuPS:aan. Heikkinen on sittemmin pelannut useita liigaotteluita kuopiolaisseuran riveissä ja keväällä 2006 voitti KuPSin paidassa myös Liigacupin.


title: Siilinjärven Palloseura

text: Vuonna 2005 joukkue kävi Kakkosen karsinnoissa, mutta SiPS hävisi molemmat karsintaottelunsa JJK:n kakkosjoukkueelle sekä KTP:lle.


title: Siilinjärven Palloseura

text: Kaudella 2006 joukkue ei lähtenyt mukaan Kakkosen karsintoihin. Lohkossaan toiseksi sijoittuneelle SiPSille tarjottiin karsintapaikkaa, koska lohkon voittanut Zulimanit kieltäytyi ottamasta paikkaa vastaan.


title: Siilinjärven Palloseura

text:
Kauden 2007 aluksi joukkue solmi kuopiolaisen KuPS:n ja Kingsin kanssa yhteistyösopimuksen, joka mahdollisti vapaat pelaajasiirrot joukkueiden välillä. Yhteistyösopimus KuPS:n kanssa mahdollisti KuPS:n Joonas Iskaniuksen ja Henri Lehijoen siirtymisen siilinjärveläismiehistöön kaudeksi 2007. Iskanius ja Lehijoki pelasivat myös pikkujunnuina Siilinjärvellä.
Kaudella 2007 seuralla oli kaksi miesjoukkuetta sekä myös ikämiesjoukkue sarjassa JKKI-40. Miesten ykkösjoukkue pelasi Kolmosta ja seuran kakkosjoukkue Nelosta yhdistelmäjoukkueena NP-H:n kanssa.


title: Siilinjärven Palloseura

text: Siilinjärven Palloseuran katsojaennätys on tiettävästi kaudelta 2007, kun edustusjoukkue pelasi Suomen Cupin 4. kierroksen ottelun kotkalaista FC KooTeePeetä vastaan. Katsojamäärää ei ole tarkkaan tiedossa, mutta arvioiden mukaan paikalla oli katsojia noin 500. KooTeePeen riveissä pelasi tuolloin mm.Teemu Pukki, viimeistellen kaksi maalia. Myös 2014 pelattu Suomen Cupin ottelu FC Hakaa vastaan houkutteli paikalle viitisensataa katsojaa


title: Siilinjärven Palloseura

text: Seuran edustusjoukkue vetäytyi johtokunnan päätöksellä Kolmosesta kaudeksi 2008 taloudellisista syistä. Edustusjoukkue kasattiin uudelleen kaudeksi 2009.


title: Siilinjärven Palloseura

text: Joukkue pelasi kaudella 2009 Nelosta ja nousi kauden päätteeksi takaisin Kolmoseen. Joukkueessa pelasi muun muassa lähes 300 Veikkausliiga-ottelua pelannut ja kaksi Suomen mestaruutta Valkeakosken Hakassa voittanut Janne Savolainen, sekä myös Veikkausliigassa pelanneet Kai Rönkkö, Juha Ovaskainen ja Marko Siltanen.


title: Siilinjärven Palloseura

text: Kaudella 2010 seuran edustusjoukkue jatkoi Kolmosessa Keski- ja Itä-Suomen lohkossa. Kaudeksi 2012 SiPS siirtyi puhtaasti Kuopion Palloseuran reservijoukkueeksi, pelaten kuitenkin SiPS:n nimellä Keski- ja Itä-Suomen Kolmosessa. Miesten kakkosjoukkue jatkaa Itä-Suomen piirin Nelosessa.


title: Siilinjärven Palloseura

text: Kauden 2012 päätteeksi KuPS ja SiPS purkivat farmisopimuksensa, ja SiPS:n edustusjoukkueen organisaatio ja pelaajisto menivät kokonaan uusiksi. Valmennusvastuun kaudesta 2013 otti Pertti Nissinen, joka toimi edustusjoukkueen valmentajana vuoteen 2015. Kaudeksi 2016 edustusjoukkueen toiminta jälleen lopetettiin taloudellisiin syihin vedoten.


title: Siilinjärven Palloseura

text: Junioritoiminnan suurin ongelma on tähän asti ollut harjoitusolosuhteiden puute. Tilanteeseen saatinkiin kaivattua muutosta, kun maaliskuussa 2008 seura teki hyväksytyn tarjouksen Lohjan Kisakalliosäätiön v. 1998 valmistetusta kuplahallista. Kentän mitat ovat 70 m × 55 m, joten hallia ei kokonsa puolesta voida käyttää kuin harjoittelukäyttöön. Halli saatiin pystyyn marraskuussa 2008. Yara lähti tukemaan siilinjärveläistä jalkapalloa sponsoroimalla hallia, joka nimettiin Yara Areenaksi. Kesällä 2009 Seura sai myös tekonurmikentän, joka sijoitettiin kivenheiton päähän kuplahallista. Näin ollen Ahmolta löytyy loisteliaat olosuhteet, kun alueella sijaitsee teko- ja luonnonnurmi sekä harjoitteluhalli.


title: Siilinjärven Palloseura

text: Seuralla on tyttö- ja poikajoukkueet kaikissa ikäluokissa. Seurassa on noin 300 SPL:n lisenssipelaajaa joista noin 70 tyttöjä. SiPS:n juniorityö onkin laadukasta, josta kertoo kauden 2006 päätteeksi Suomen Palloliitolta saatu . B-tytöt nousivat kaudeksi 2007 SM-karsintasarjaan ja B-pojat pelasivat syyskaudella 2006 sekä B-poikien I-divisioonaa. B-juniorit nousivat Ykköseen myös kevätkaudelle 2008, kuten myös B-tytöt SM sarjaan.


title: Siilinjärven Palloseura

text: Kaudella 2008 seuraan perustettiin myös historian ensimmäinen A-junioreiden joukkue. Päätös asiasta tehtiin B-junioreiden voitettua Kokkola Cupin vuonna 2007.


title: Siilinjärven Palloseura

text: Tällä hetkellä FC Lahden edustusjoukkueessa pelaava Aleksi Paananen on ensimmäinen SiPS-kasvatti, joka on pelannut maajoukkueessa. Paananen on pelannut neljä U16-, 15 U17- ja neljä U18-maaottelua. Paananen on käynyt keväällä 2008 hollantilaisen FC Twenten testissä ja marraskuussa 2009 saman maan SC Heerenveenin testissä.


title: Siilinjärven Palloseura

text: Naisista maajoukkueessa on esiintynyt SiPS-kasvateista Noora Nissinen. 2007 Noora sai tililleen yhden ottelun U-19 (1988) tyttöjen EM-karsinnoissa  ottelussa Walesia vastaan.


title: Robin Tunney

text: Robin Tunney (s. 19. kesäkuuta 1972 Chicago, Illinois) on yhdysvaltalainen näyttelijä. Hän on näytellyt rooleja teatterissa, televisiossa sekä elokuvissa.


title: Robin Tunney

text: Tunney muutti 18-vuotiaana Los Angelesiin ja sai muutamia televisiorooleja. Tunneyn läpimurto oli itsetuhoisen teini-ikäisen rooli vuonna 1995 valmistuneessa elokuvassa "Empire Records – menoa ja musaa". Tämän jälkeen hän sai ensimmäisen pääosaroolinsa elokuvasta "Noitapiiri". Tunney sai vuonna 1997 Venetsian elokuvajuhlien parhaan naisnäyttelijän palkinnon Bob Gossen elokuvasta "Niagara, Niagara".


title: Robin Tunney

text: Tunney esiintyi myös "Pako"-televisiosarjassa asianajaja Veronica Donovanina, joka käy taistelua Lincoln Burrowsin kuolemantuomion taustalla olevan salaliiton paljastamiseksi. Vuosina 2008–2015 hän näytteli "Mentalist"-televisiosarjassa.


title: Amaury Nolasco

text: Amaury Nolasco Garrido (s. 24. joulukuuta 1970 Puerto Rico) on puertoricolaissyntyinen yhdysvaltalainen näyttelijä. Hänet tunnetaan parhaiten roolistaan Fernando Sucrena vankilasarjassa "Pako". Hän on näytellyt myös elokuvissa "2 Fast 2 Furious", "Transformers", "Max Payne" ja "Street Kings".


title: Amaury Nolasco

text: Puerto Ricossa syntynyt Amaury Nolasco opiskeli yliopistossa biologiaa ja aikoi lääkäriksi, kunnes eräs ohjaaja pyysi häntä mukaan televisiomainokseen. Useiden pienten roolitöiden jälkeen hän muutti New Yorkiin, mistä Nolasco valmistui American British Arts School -teatterikoulusta. Sen jälkeen hän on saanut merkittävämpiä rooleja.


title: Olhão

text: Olhão on vanha kaupunki Portugalin Algarvessa. Olhãossa on kaksi isoa ostoskeskusta meren rannalla. Siellä vietetään myös joka vuosi kuuluisat äyriäismarkkinat. Olhãossa voi kalastaa simpukoita laskuveden aikana.


title: Kotimaan kasvot

text: Kotimaan kasvot on sekakuoro Suomen Laulun vuonna 1998 julkaistu albumi, jolla on sekä maakuntalauluja että muita tunnettuja kuorolauluja. Kapellimestarina on Timo Nuoranne.


title: Kotimaan kasvot

text: Levy on äänitetty Riihimäen varuskunnan kirkossa 30.1.–1.2.1998, 28.2.1998. Tuottaja: Matti Apajalahti.Levyn kansivihossa ovat laulujen sanat.


title: Kotimaan kasvot

text: CD-levy FINLANDIA 3984-21559-2 (Warner Music Finland Oy, 1998)


title: Najeeb Halaby

text: Najeeb Halaby (arabiaksi: نجيب إلياس حلبي;19. syyskuuta 1915 – 2. heinäkuuta  2003) oli amerikkalainen liikemies ja valtion virkamies sekä Jordanian kuningattaren Noor al-Husseinin isä.


title: Najeeb Halaby

text: Halaby syntyi Dallasissa, Texasissa Najeeb Elias Halabyn, syyrialaissyntyisen libanonilaisen siirtolaisen, ja Laura Wilkins Halabyn poikana. Hän opiskeli Stanfordin yliopistossa ja Yalen yliopistossa lakia. toisen maailmansodan aikana hän oli laivastossa lentäjänä.


title: Najeeb Halaby

text: Vuosina 1961-1965 hän oli töissä Yhdysvaltain siviili-ilmailulaitoksessa ja vuosina 1969-1972 Pan Amin pääjohtajana. Hän oli mukana vuonna 1970, kun ensimmäinen Boeing 747 lensi Atlantin yli.


title: Najeeb Halaby

text:
Halaby oli naimisissa kolme kertaa. Ensimmäinen vaimo oli Doris Carlquist. He erosivat vuonna 1977.
He saivat kolme lastaHalabyn toinen vaimo oli Jane Allison Coates vuosina 1980–1996.
Kolmas vaimo oli Libby Anderson Cater, jonka kanssa hän asui aina kuolemaansa asti.


title: Kaarina Valoaalto

text: Kaarina Valoaalto (oik. "Kaarina Aalto") (s. 25. toukokuuta 1948) on suomalainen kirjailija ja runoilija. Hän asuu Toivakassa Jyväskylän lähellä.


title: Russell Allen

text: Russell Allen (s. 19. heinäkuuta 1971 Long Beach, Kalifornia) on yhdysvaltalaisen progressiivista metallia soittavan Symphony X -yhtyeen laulaja. Hän on laulanut myös Star One -kokoonpanossa. Hän perusti vuonna 2011 myös Adrenaline Mob -nimisen heavy-yhtyeen, jonka kanssa hän myös esiintyy.


title: Kuntoutuksen ohjaaja

text: Kuntoutuksen ohjaaja (AMK) on sosiaali- ja terveysalan ammattikorkeakoulututkinnon tutkintonimike. Kuntoutuksen ohjaajan koulutuksen laajuus on 210 opintopistettä. Tutkinto suoritetaan kuntoutusohjauksen ja -suunnittelun koulutusohjelmassa, ja opinnot kestävät 3,5 vuotta.


title: Kuntoutuksen ohjaaja

text: Kuntoutuksen ohjaaja edistää kuntoutusta tarvitsevien selviytymistä ja toimintamahdollisuuksia. Kuntoutuksen ohjaaja myös toimii kuntoutujan tukena ja yhdyshenkilönä kuntoutusorganisaation suuntaan. Kuntoutuksen ohjaaja voi työskennellä esimerkiksi sosiaali- ja terveystoimen tai järjestöjen palveluksessa, kuntoutuskeskuksissa ja työvoimahallinnossa. Kuntoutuksen ohjaaja voi myös toimia itsenäisenä yrittäjänä.


title: Deathstroke

text: Deathstroke, oikealta nimeltään Slade Wilson, on DC Comics -kustantamon sarjakuvarikollinen, jonka loivat Marv Wolfman ja George Pérez. Hän toimii palkka- ja salamurhaajana. Deathstroke oli alun perin Teinititaanien arkkivihollinen, mutta ajan myötä hän esiintyi sarjakuvissa muidenkin supersankareiden vihollisena, kuten Batmanin ja Vihreän Nuolen.


title: Deathstroke

text: Slade Wilson liittyi armeijaan jo 16-vuotiaana ja osoitti olevansa loistava sotilas, ja hänestä tuli sotasankari loistavien suoritusten ansiosta. Näiden suoritusten ansiosta Slade pääsi kehittyneeseen harjoitusohjelmaan, ja samalla hänet valittiin erääseen kokeeseen, jossa ihmisen kyvyt kasvaisivat huomattavasti. Koe onnistui täydellisesti ja se kasvatti Sladen refleksejä, kestävyyttä ja antoi hänelle kyvyn käyttää 90 % aivokapasiteetistaan. Kokeessa kuitenkin ilmeni yksi negatiivinen sivuvaikutus, hulluus. Sladesta tuli pian loistava palkkionmetsästäjä, mutta kun eläimet eivät enää antaneet hänelle kunnon haastetta, Sladesta tuli palkka- ja salamurhaaja. Yksi hänen tehtävistään oli tuhota Teinititaanit.


title: Deathstroke

text: Hänen tehtävänsä tuhota Teinititaanit alkoi, kun yksi hänen lapsistaan Grant Wilson alias Ravenger oli ensimmäisiä Teinititaanien vihollisia. Isänsä tavoin myös Wilson kävi läpi voimia nostattavan kokeen pystyäkseen sieppaamaan Titaanit. Hän ei kuitenkaan selviytynyt kokeilujen jälkeen ja menehtyi, jolloin hänen isänsä Slade Wilson otti poikansa tehtävän. Tästä alkoi myös Sladen ja Teinititaanien pitkäaikainen historia. Sladen taktiikka oli yksinkertainen, sillä hän teki jatkuvia hyökkäyksiä Titaaneja vastaan ja lopulta onnistuikin nappaamaan heidät käyttäessään apunaan nuorta teini-ikäistä tyttöä Terraa, joka toimi vakoojana Teinititaanien ryhmän sisällä. Kaikki ei kuitenkaan mennyt kuten piti ja tarinan päätteeksi Slade jäi kiinni toisen poikansa, Josephin ansiosta, joka oli liittynyt Teinititaaneihin peitenimellä Jericho. Slade joutui oikeuteen tekemistään rikoksista, mutta oikeudenkäynti keskeytyi, kun Petopoika halusi itse teloittaa hänet uskoessaan Sladen olevan vastuussa Terran pettäessä Teinititaanit. Tilaisuuden tullen Petopoika ei kuitenkaan kyennyt tappamaan Sladea, sillä hän tunsi sääliä Sladea kohtaan, joka lopulta kertoi menneisyydestään ja siitä kuinka hänellä oli hetken aikaa suhde Terran kanssa. Tarinan myötä Petopoika ymmärsi Terran petturuuden ja sopi Sladen kanssa rauhan. Tämä ei estänyt Sladea hyökkäämästä Teinititaanien kimppuun ja kuukausia myöhemmin hän jatkoi ryhmän vainoamista. Jälkeenpäin Slade jatkoi elämäänsä palkkasoturina ja satunnaisesti myös sankarina auttaen Titaaneja tehtävissään.


title: Deathstroke

text: Elokuussa 2016, Batmanin näyttelijä Ben Affleck vihjaili Deathstroken tulevan esiintymään Worlds of DC:n elokuvissa julkaisemalla Twitterissä videon testikuvauksista. Geoff Johns, toinen WoDC:n senaikaisista tuottajista on vahvistanut Joe Manganiellon tulevan näyttelemään hahmoa elokuvassa "The Batman", jonka Affleck ohjaa ja käsikirjoittaa Johnsin kanssa. Sitä ennen hahmo teki cameoesiintymisen "Justice Leaguessa".


title: Deathstroke

text: Deathstroke esiintyi vuonna 2003 ensimmäisen kerran animaationa televisiosarjassa "Teen Titans", jossa hahmon äänenä toimi Ron Perlman.


title: Deathstroke

text: Deathstroke tunnettiin sarjassa pelkästään nimellä Slade. Hahmo toimi sarjan kahdella ensimmäisellä tuotantokaudella Teinititaaneiden päävastuksena, jonka aikana Slade käyttäytyi kunnianhimoisesti, laskelmoivasti ja tunteettomasti. Hänen ensisijainen tavoite oli tuhota Teinititaanit ja valloittaa Jump City. Sladen käytössä oli salainen piilopaikka, sekä suuri määrä teknologisesti kehittyneitä robotteja, jotka tekivät hänen pienet tarpeelliset rikokset. Kuten sarjakuvissa Slade oli animaatiossa erittäin vahva fyysisesti ja hänen taistelutaitonsa olivat selkeästi paremmat kuin esimerkiksi Robinilla. Sladen älykkyys ja taktinen mieli olivat huipussaan ja hän muun muassa hallitsee hivenen seremoniallista taikuutta. Yksi merkittävistä ominaisuuksista oli Sladen tapa manipuloida ihmisiä haluamallaan tavalla ja saada selville uhrinsa heikkoudet sekä salaisuudet.


title: Deathstroke

text: Sarjan aikana Slade usein turvautui muiden apuun lähinnä palkkaamalla heidät puolelleen tekemään kaikki likaiset työt. Slade muun muassa palkkasi vasta H.I.V.E.-akatemiasta valmistuneet Jinxin, Gizmon ja Mammothin, sittemmin hän naamioituneena vanhaksi mieheksi manipuloi teiniveljekset Thunderin ja Lightningin Teinititaanien perään. Minkään näistä onnistuessa Slade päätti ensimmäisellä tuotantokaudella pakottaa Robin puolelleen.


title: Pier Luigi Farnese

text: Pier Luigi Farnese (19. marraskuuta 1503 – 10. syyskuuta 1547) oli ensimmäinen Parman herttua vuosina 1545–1547.


title: Pier Luigi Farnese

text: Pier Luigi Farnese syntyi Roomassa kardinaali Alessandro Farnesen, tulevan paavi Paavali III:n aviottomana poikana. Hän ryhtyi sotilaaksi ja osallistui Rooman ryöstöön 1527.


title: Pier Luigi Farnese

text: Tultuaan valituksi paaviksi Pier Luigin isä nimitti hänet kirkon sotapäälliköksi. Myöhemmin isä teki hänestä Parman ja Piacenzan herttuan. Kyseiset maa-alueet olivat aiemmin olleet osa Kirkkovaltiota. Pier Luigi ja hänen poikansa Ottavio lupasivat maksaa paaveille 9 000 kultadukaattia vuodessa, ja saivat siitä vastineeksi vielä Camerinon ja Nepin herttuakunnat. Lisäksi Pier Luigin hallussa olivat Castron herttuakunta ja Ronciglionen kreivikunta Lazion alueella.


title: Pier Luigi Farnese

text: Pier Luigi otti uudet alueensa hallintaansa 23. syyskuuta 1546. Eläessään hän sai mainetta julmana ja armottomana, ylellisyyteen mieltyneenä ihmisenä. Lisäksi häntä syytettiin nuorten poikien hyväksikäytöstä. Pier Luigin ankara hallinto nostatti vihaa häntä vastaan paavien oikeudenmukaiseen hallintoon tottuneissa kaupungeissa. Keisari Kaarle V, joka halusi yhdistää Parman ja Piacenzan Milanon herttuakuntaan, tuki ylimystön vehkeilyä Pier Luigia vastaan.


title: Pier Luigi Farnese

text: Vuonna 1547 kreivit Francesco Anguissola ja Agostino Landi sekä markiisit Giovan Luigi Confalonieri, Girolamo Pallavicini ja Alessandro Pallavicini solmivat salaliiton Pier Luigia vastaan. Salaliittolaiset tunkeutuivat 10. syyskuuta 1547 Piacenzan linnaan, jossa Pier Luigi oleskeli. Anguissola ja kumppanit puukottivat hänet kuoliaaksi ja ripustivat ruumiin palatsin ikkunaan. Lähistöllä vaanineet Kaarle V:n sotilaat ottivat pian sen jälkeen kaupungin hallintaansa Ferrante Gonzagan johdolla.


title: Pier Luigi Farnese

text: Pier Luigi Farnesen puoliso oli Girolama Orsini. Heillä oli neljä lasta:


title: Pier Luigi Farnese

text: Pier Luigilla oli myös avioton poika Orazio, joka meni naimisiin Angoulêmen herttuattaren Dianen, Ranskan kuningas Henrik II:n tyttären kanssa.


title: Sulo

text: Sulo on suomalainen miehen nimi. Nimi on annettu helmikuuhun 2017 mennessä 17 150 suomalaiselle miehelle, ennen vuotta 1940 myös 174 naiselle.


title: Live at Benaroya Hall

text: Live at Benaroya Hall on Pearl Jam-yhtyeen live-albumi joka nauhoitettiin 22. lokakuuta 2003 seattlelaisessa Banaroya Hall:issa. Konsertin tuotto lahjoitettiin hyväntekeväisyyteen.


title: I-15

text: I-15 voi tarkoittaa seuraavia asioita:


title: Asterion

text: Asterion () oli kreikkalaisessa mytologiassa usean eri mieshahmon nimi.


title: Carbon Based

text: Carbon Based on suomalainen hard dancea ja freeform hardcorea tuottava yhtye. Carbon Based aloitti toimintansa talvella 1996. Toimintansa alkuvaiheilla ryhmä kokeili monia elektronisen musiikin tyylejä. Vuoden 2000 loppupuolella Carbon Based alkoi tehdä rankempaa konemusiikkia ja ensimmäisen vinyylinsä "Payback Time" ryhmä julkaisi syyskuussa 2001. Carbon Based on eräs Suomesta lähtöisin olevan uniikin freeform-musiikin eli tutummin FINRG:n pioneereja. Ryhmään kuuluu neljä jäsentä: Toni Eronen, Ville Sorsa, Petteri Kääpä ja Teemu Lahtinen. Carbon Based tunnetaan energisistä lavaesiintymisistään ja ryhmä on keikkaillut aktiivisesti Suomessa ja ulkomailla. Live-keikoilla kokoonpano koostuu 2-4 esittäjästä.


title: Carbon Based

text: Carbon Based julkaisi ensimmäisen tuotoksensa brittiläisen Alien Trax -levy-yhtiön kautta ja on myöhemmin julkaissut levyjään muun muassa yhdessä DJ Rx:n kanssa omistamansa FINRG Recordings -levymerkin kautta.


title: Peilikirjoitus

text: Peilikirjoitus on kirjoitusta, joka on tavanomaisen kirjoituksen peilikuva. Peilistä katsottuna peilikirjoitus näyttää tavalliselta tekstiltä. Jotkut osaavat lukea peilikirjoitusta ilman apuvälineitä. Jotkut ihmiset voivat osata kirjoittaa peilikirjoitusta tarkoituksella, mutta tahaton peilikirjoitus on yllättävän yleistä nuorilla lapsilla sekä aivovauriosta kärsivillä aikuisilla.


title: Peilikirjoitus

text: On yleisesti tunnettu fakta, että Leonardo da Vinci osasi peilikirjoittaa. Suuri osa hänen luonnoksiaan ja päiväkirjojen sivuja sisältävät peilikirjoitusta. Tämä on aiheuttanut paljon erilaisia teorioita Leonardoa tutkineiden ihmisten keskuudessa. Osa tutkijoista on sitä mieltä, että Leonardo halusi salata salaisia tutkimuksiaan muilta tutkijoilta, ja käytti tässä salaamisessa hyväksi peilikirjoitusta. Monet tutkijat ovat päätelleet peilikirjoituksen syyksi kuitenkin jotain muuta. On muun muassa ehdotettu, että vasenkätisenä Leonardo ei olisi halunnut sotkea tuoretta mustetta ja siksi oli kuin pakotettu kirjoittamaan oikealta vasemmalle. Kuitenkaan yksimielisyyttä tai mitään varmaa syytä ei ole Leonardon käyttäytymiselle osattu antaa.


title: Isovoihappo

text: Isovoihappo on orgaaninen yhdiste, joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on CHO ja rakennekaava (CH)CHCOOH. Isovoihapostä käytetään myös nimityksiä "2-metyylipropaanihappo", "dimetyylietikkahappo" ja "2-metyylipropionihappo".


title: Isovoihappo

text: Isovoihapon moolimassa on 88,11 g/mol, sulamispiste - 47 °C, kiehumispiste 152 - 155 °C, suhteellinen tiheys 0,95 g/cm (vesi = 1,0 g/cm), liukoisuus veteen 20 °C:n lämpötilassa 20 g/100 ml, leimahduspiste 56 °C c.c., itsesyttymislämpötila 481 °C ja CAS-numero 79-31-2.


title: Isovoihappo

text: Katso myös isovoihapon kanssa isomeeristä voihappoa.


title: Isovoihappo

text: Lyhytaikainen altistus ainelle syövyttää silmiä, ihoa ja hengitysteitä. Syövyttävää nieltynä.


title: Rainbow Islands

text: Rainbow Islands () on Taiton vuonna 1987 julkaisema kolikkopeli. Sillä on lisänimi "The Story of Bubble Bobble 2", koska yhtiö suunnitteli sen jatko-osaksi edellisvuonna julkaisemalleen "Bubble Bobblelle".


title: Rainbow Islands

text: Rainbow Islands on Bubble Bobble -sarjan toinen peli. PC Engine -konsolilla ja tietokoneilla jatkumon seuraava peli oli "Parasol Stars" (1991), kun taas kolikkopeleissä sarjan seuraavat osat olivat "Bubble Symphony" (1994) ja "Bubble Memories" (1995).


title: Rainbow Islands

text: Rainbow Islands on käännetty useille tietokoneille ja pelikonsoleille.


title: Rainbow Islands

text: Rainbow Islands julkaistiin vuonna 2005 osana "Taito Legends" -kokoelmaa PC:lle, PS2:lle ja Xboxille.


title: Rainbow Islands

text: Pelin musiikki perustuu "Ihmemaa Oz" -elokuvan lauluun "Over the Rainbow". Tekijänoikeussyistä kappale on joissakin versioissa muutettu.


title: Rainbow Islands

text: Rainbow Islandsissa pelaaja kuljettaa hahmoa, jonka on liikuttava saarella muodostamiensa sateenkaarten avulla. Pelissä on kymmenen eri saarta, jotka ovat pelaamisjärjestyksessä:Lisäsaaria ovat Magical Island, Darius Island ja Bubble Island. Jokaisella saarella pelaajaa on vastassa erilaisia vihollisia, jotka voivat tietyissä tapauksissa muuttua punaisiksi ja tulla nopeammiksi ja aggressiivisemmiksi esimerkiksi sen jäätyä vangituksi sateenkaaren alle. Tason pitkittyessä vesi alkaa tulvia, jolloin se hukuttaa pelaajan alleen, ellei tämä ennätä ajoissa maaliin.


title: Rainbow Islands

text: Pelin tietokonekäännökset saivat hyvän vastaanoton. MikroBitissä Niko Nirvi antoi sille täydet viisi tähteä ja brittiläinen The One -lehti piti sitä monta vuotta sadan parhaan pelin listassaan kärkipaikalla.


title: Kauniainen (Salo)

text: Kauniainen on Salon kaupunginosa, joka rajoittuu seututiehen 110, Salonjokeen, Helenankatuun ja Turuntiehen.


title: Kauniainen (Salo)

text: Alueella sijaitsee Salon ammattioppilaitos


title: 17. divisioona (jatkosota)

text: 17. divisioona ("Tammidivisioona") oli Karjaan sotilasläänin perustama jatkosodan divisioona. Kyseiseen sotilaslääniin kuuluivat Salon ja Raaseporin suojeluskuntapiirit. Lisäksi Helsingin suojeluskuntapiiri perusti divisioonaan yhden rykmentin.


title: 17. divisioona (jatkosota)

text: Perustamisen jälkeen divisioonaan kuuluivat mm. seuraavat yksiköt:


title: 17. divisioona (jatkosota)

text: 17. divisioona pyrittiin varustamaan määrävahvuuksien mukaan, joka pääsääntöisesti onnistuikin; tosin joidenkin materiaalierien osalta määrävahvuuksia ei saavutettu. Divisioonan kolmesta jalkaväkirykmentistä kaksi oli lähes ruotsinkielisiä. Kolmas jalkaväkirykmentti sekä muut yksiköt olivat suomenkielisiä.


title: 17. divisioona (jatkosota)

text: Tammikuussa 1942 Hangon valtauksen jälkeen, rintamalla ollut ruotsalaisista vapaaehtoisista koottu SFB hajotettiin, ja ruotsalaisista vapaaehtoisista muodostettiin Erillinen komppania (ErK), joka liitettiin Jalkaväkirykmentti 13:een. Komppania oli vahvuudeltaan aluksi 130 miestä. Yhteensä komppaniassa palveli sodan aikana 404 ruotsalaista vapaaehtoista.


title: 17. divisioona (jatkosota)

text: Sodan jatkuessa komppanian täydentäminen tuli ongelmalliseksi, kun Ruotsista ei tullut enää uusia vapaaehtoisia. Kesäkuussa 1944 ennen suurhyökkäystä komppania oli kutistunut 64 mieheen (joista 53 ruotsalaisia vapaaehtoisia). Komppania osallistui Talin–Ihantalan taisteluun, jossa se kärsi raskaita tappioita, jonka vuoksi komppanian miesvahvuus kutistui 20 mieheen.17. divisioona jäi perustamisalueelleen ryhmittyen Hangon rintamalle, joka saartoi Neuvostoliitolle talvisodan rauhansopimuksessa vuokratun Hankoniemen alueen.